qundao/data-zh-poetry huggingface dataset:
上巳泛江采兰
作者：陈迪祥
朝代：明
体裁：五言律诗

鉴江江上望，莫拟是山阴。元巳风光满，春流烟翠深。芳辰娱禊事，兰气见同心。共约乘槎去，天香若可寻。
上巳泛江采兰
作者：陈迪祥
朝代：明

鉴江江上望，莫拟是山阴。元巳风光满，春流烟翠深。芳辰娱褉事，兰气见同心。共约乘槎去，天香若可寻。
初春邀诸固寅集小桃源
作者：陈迪祥
朝代：明

帝城佳丽自畴昔，余生似带烟萝薜。不羡搴芳逐冶游，偏喜寻幽来野僻。白门桥西一径斜，中衍山林与阡陌。引著胜地兴不禁，等閒试理游春屐。侧身恍入武陵源，百道香光迷所适。玉树堂前兰蕊新，慈航堤畔柳芽碧。千树梅花绕径开，红白相错如绣襞。立望幽芬欲断魂，坐对落英屡沾帻。脩竹摇青似翠帏，方沼凝寒浸幽石。遥遥塔影出空林，隐隐梵音动深夕。我来静对已忘言，况复开樽引群益。
同寅范伴闇报迁计部招集南署水亭
作者：陈迪祥
朝代：明

湖色媚空亭，春流溁以腻。濛雨抹烟鬟，初晴露山髻。宛在镜中行，凭栏骋啸睇。良友惬清游，同官如同气。寒毡促膝多，樽酒论文细。迁乔有好音，恋旧未忍弃。新柳弱依依，似把游人系。潦倒尽君欢，夜阑犹牵袂。
失题
作者：陈迪祥
朝代：明

春来风日佳，千山竞冶媚。耳息鼓鼙声，神往清凉地。西垌有招提，竹径何纡邃。把臂入云岚，衣裾染空翠。列席梅花前，天香众广被。清芬沁心脾，虬干惊古异。罗浮雪月时，幽况差堪儗。共是素心人，花神勿相避。芳樽掇落英，高论参灵閟。尽此半日閒，陶然成一醉。彦会亦难期，春游自兹始。
怀友人读书诃林寺
作者：陈迪祥
朝代：明

梵宫遥望海云边，莲社惟应结净缘。觉树影中持半偈，诃林深处伴枯禅。独将远意操流水，更倚孤峰听暮蝉。千里共看元度月，几回虚上子猷船。
欧子建过集影园有作次韵奉和
作者：陈迪祥
朝代：明

论交却忆廿年时，酒社文坛每共期。荏苒风尘成底事，嵚崎世路几心知。片轮月色陈蕃榻，八斗才名子建诗。久别与君拚一醉，园亭秋夜酒如池。
赠刘钟台邑侯擢仪曹兼呈何相阁亲家
作者：陈迪祥
朝代：明

南宫清秩冠诸曹，枫叶兰香振鹭高。仙吏为郎誇誉命，明时典礼藉才髦。行装珍重携孤鹤，别意慇勤看宝刀。暂借锦窠荣粉署，将开藜阁待挥毫。
赠友人诣阙上疏请其先人恤典
作者：陈迪祥
朝代：明

春云树欲迷，春流浩无极。之子远行迈，感慨欣且恻。恻念怀先臣，劳勋著绝域。忠魂滞黔天，公论痛久抑。欣逢圣主兴，朝端光霁辟。天高而听卑，应为鉴忠赤。仰天试号呼，鹃血化成碧。
送太学生钱素光繇浙还粤
作者：陈迪祥
朝代：明

佳丽称旧都，英髦萃辟水。羡君鼓箧来，高名动槐市。余惭拥皋此，唯兹一日以。清齐不寂寞，晤言赖有子。共策春游杖，看遍千山紫。绿涨秦淮堤，翠铺长千里。莺花三月时，谋欢正伊始。如何舍此去，匆匆戒□□。欲问京口津，言循浙水止。樽向虎丘酣，席桂吴江駊。湖山烟柳新，一路登临美。重披庾岭云，归弄珠涯芷。历览誇奇胜，奚囊满清绮。独余怅离携，踌蹰对春雨。情逐归鸿飞，寄梦湖山里。
重九十日集安福阁
作者：陈迪祥
朝代：明

晴开高阁敞凌秋，杖策招邀惬胜游。黄菊已深陶令酒，青山重约庾公楼。殊庥神贶堪陈颂，彦会朋来足唱酬。鸡骨无缘共攀陟，双峰天外独凝眸。
香携南国卷送李绳甫太学还粤
作者：陈迪祥
朝代：明

南国有异香，不在兰与芷。沈谢吐精灵，六朝撷清绮。馀馥尚氲氤，秀结钟山紫。环桥是旃林，天花散玉蕊。自我来此间，香梦绕辟水。不意遗瑶枝，在君囊佩里。君本五岭豪，才名噪槐市。气谊薄层云，交遍天下士。夕袖秘阁文，朝览名山史。六朝不可见，六朝人在此。三生石上月，精魂若可企。归弄岭头梅，清芬透杖履。
鸡鸣寺在太学右余暇辄过了法禅堂
作者：陈迪祥
朝代：明

古刹邻清署，僧閒官更閒。授经多暇日，杖策印禅关。频索雨前茗，兼看湖外山。何当分半榻，高枕竹房间。
仲春同区几蘧大参梁公量彭一韩家篆云兄集帆园得峰字
作者：陈迪纯
朝代：明

物候春过半，良游未数从。搴香堪腹果，养石足盘供。促席宜长榻，移樽爱小□。花深迷蛱蝶，沼煖动鱼龙。笋蕨穿篱嫩，藤萝织翠重。前山夕眺好，多在两三峰。
十八滩逢贱生
作者：陈迪纯
朝代：明

悬弧逢此日，舞影自婆娑。耳目聪明短，风尘荏苒多。泉声和石咽，山翠扑帆过。物候惊时改，轻霜点绿柯。
同张莱山旧令公泛月帆园
作者：陈迪纯
朝代：明

久渴檐帷洽夙欢，朅来林野暂盘桓。清光散沼天如洗，荡漾浮槎露欲漙。绕槛花明秋不老，临流石垒膝容安。园亭倍觉开眉目，潦倒樽前话夜阑。
天门泛月赠胡鸿石年兄
作者：陈迪纯
朝代：明

宵深坐觉江声咽，点点渔灯半明灭。天门中断碧崔嵬，迥合奔流百潆折。蜿蜒佳气誇金陵，六代精灵恣豪杰。山水离奇似傲人，披云灿锦如攒列。昔有骚人字谪仙，登临不禁澜翻舌。余友方之正复多，澹月疏风兴不竭。景迫心花一怒开，小言大言皆叫绝。试置一篇峰最巅，应识峨眉天半雪。
湖上望匡庐
作者：陈迪纯
朝代：明

一片湖光灵气结，九叠屏风云锦列。绝巘削天天不高，飞流倒江江欲咽。纵游曾忆十年时，拈花问偈恣探奇。法堂杖锡化何去，孤鹤閒云来复之。前溪日落扁舟暮，瞬息征帆留不住。为爱名山送客程，沁我诗脾数回顾。香炉缭绕紫烟堆，苍翠重重湿不开。恍有羽人从绝顶，分明指点是蓬莱。
采莲曲
作者：陈迪纯
朝代：明

莎草迷裙绿，荷花上颊红。荡舟人不见，回首背西风。
题黎哺未西湖图
作者：陈迪纯
朝代：明

闻道公田种秫年，萧萧琴鹤与为缘。清风一棹归来去，席捲湖光当俸钱。
吴门锁钥为邑侯王苍野赋
作者：陈逅
朝代：明

清时韬略属文儒，百里干城望不孤。跃马气应吞黠寇，登陴功许殿全吴。承宣政绩谁方驾，经济勋阶此发途。愧我请缨建素志，尚余衰鬓老江湖。
挽烈妇张氏
作者：陈逅
朝代：明
体裁：七言律诗

一室萧然虑万端，力贫全节两艰难。悲来迸泪俱成血，思结游魂合化丹。雁叫碧天秋耿耿，雉经长夜月漫漫。柏舟风操无今古，为托哀吟与稗官。
焕文山
作者：陈逊
朝代：明
体裁：七言律诗

名山缭绕向城东，秀色苍苍耸碧空。雾暗碧纱笼翡翠，月明秋水浸芙蓉。层岩有路何人到，古树无枝少鹤踪。镇日相看浑不厌，丹青写入画图中。
登宝婺观望金华山
作者：陈逢春
朝代：明
体裁：七言律诗

中天楼阁倚苍茫，北望芙蓉瑶草长。云暗赤松犹住鹤，山馀白石已亡羊。五峰烟树生秋思，万古江流送夕阳。羽客相逢传往事，至今洞口夜生光。
五泉飞瀑
作者：陈遇主
朝代：明
体裁：七言律诗

曾似当年浴佛城，九龙颔下响峥嵘。泻来绝壁千行玉，散作灵岩一片晶。潆向池前环镜合，滴穿石上乱珂鸣。梵天镇日花成雨，空翠侵衣暑不生。
出都
作者：陈道
朝代：明

岁晏寒云重，驱车去金台。台畔多烈风，纷纷起尘埃。留滞亦云久，去住复徘徊。徘徊恋帝里，宫观何崇起。顾非大厦材。壮心能不已。载歌《南陔》曲，姱修望前轨。
游小金山
作者：陈道
朝代：明

怪石繁榕断暑埃，玉屏如水逐秋来。波间日月轮边转，海上风云镜里回。傍晚鼋鼍窥席罢，占沙鸂鶒背人开。浮名愧尔汀边鹜，湛湛长江起暮哀。宝地珠林映远空，银沙细浪影溶溶。穿门叶散清江朗，入院风光醉兴浓。梵塔曲盘当落日，栏杆百尺送飞鸿。长生习傍云岩转，仄径渔樵忽谩逢。砥柱鲸波迥不群，晓光春色隔溪分。长公日月黄扉晚，陀院秋风白发纷。山阁晴峰云欲冷，帆樯迷望水空沄。遗踪不逐风烟散，随处天涯可借君。
游小金山·其一
作者：陈道
朝代：明

怪石繁榕断暑埃，玉屏如水逐秋来。波间日月轮边转，海上风云镜里回。傍晚鼋鼍窥席罢，占沙鸂鶒背人开。浮名愧尔汀边鹜，湛湛长江起暮哀。
游小金山·其三
作者：陈道
朝代：明

砥柱鲸波迥不群，晓光春色隔溪分。长公日月黄扉晚，陀院秋风白发纷。山阁晴峰云欲冷，帆樯迷望水空沄。遗踪不逐风烟散，随处天涯可借君。
游小金山·其二
作者：陈道
朝代：明

宝地珠林映远空，银沙细浪影溶溶。穿门叶散清江朗，入院风光醉兴浓。梵塔曲盘当落日，栏杆百尺送飞鸿。长生习傍云岩转，仄径渔樵忽谩逢。
过大关
作者：陈道
朝代：明

连山如水涌，起伏皱波纹。窄径穿林薄，微光照夕曛。荒村茅店古，石涧细流分。风景故乡近，遥遥南岭云。
过沛有感
作者：陈道
朝代：明

沛水停桡几问津，扁舟曾忆此中身。村醪邻火空孤客，帝子秋风欲傍人。猛士不来台阒寂，龙蛇犹见汉嶙峋。沧江未即南垂钓，飞羽年年报虏尘。
题桃花
作者：陈道复
朝代：明
体裁：五言绝句

春光何烂漫，桃花发满溪。武陵香万树，宁不放人题。
次临封八景韵二首 其一 江口归帆
作者：陈道蕴
朝代：明

渺茫遥望绿如苔，三道江流到此开。落日寒烟樵檐渡，收帆系桨客船回。怀人几度看维缆，寄远未逢笑折梅。满目风光迟晚照，乘闲临眺独徘徊。
次临封八景韵二首 其二 灵洲渔唱
作者：陈道蕴
朝代：明

渔舟泛泛倚长洲，欸乃数声古渡头。向夕风微天籁寂，一江露冷苇萧秋。惯乘巨浪朝朝险，无碍平波日日流。堪笑汉军机太巧，而今空付笠蓑游。
次临封八景韵二首·江口归帆
作者：陈道蕴
朝代：明

渺茫遥望绿如苔，三道江流到此开。落日寒烟樵檐渡，收帆系桨客船回。怀人几度看维缆，寄远未逢笑折梅。满目风光迟晚照，乘闲临眺独徘徊。渔舟泛泛倚长洲，欸乃数声古渡头。向夕风微天籁寂，一江露冷苇萧秋。惯乘巨浪朝朝险，无碍平波日日流。堪笑汉军机太巧，而今空付笠蓑游。
佛手柑
作者：陈邦屏
朝代：明
体裁：五言律诗

玉液分仙品，金衣借佛尊。掌擎承露瓣，爪破落霜痕。性未空诸相，香犹滞六根。洞庭曾作酿，独重给孤园。
丁亥仲春余归自岭右暂憩乡园读杜工部秦州杂咏怅然感怀因次其韵
作者：陈邦彦
朝代：明

故国还春色，逋人此倦游。闭帘门内影，兼辆客中愁。鼙鼓连三月，车书隔九秋。奋飞如可达，儿稚谩相留。三辰开玉历，八桂寄行宫。剥复关元造，讴吟自远空。群骑参毕月，诸将马牛风。长叹佻佻子，披霜遍二东。中原馀白骨，岭峤亦黄沙。短袷从新制，飞甍散旧家。檿丝鸣镝疾，骏足注坡斜。濒海风涛地，楼船莫浪誇。奋零应有渐，涕息已多时。岂谓桑柔造，居然麦秀悲。置身怜晚暮，僦舍愧栖迟。会策青藜杖，猖狂恣所之。夙昔游南国，趋程半岁强。山连庐阜峻，江入海门长。古殿翔鹓鹭，良家控骕骦。何时重击楫，伫立鬓毛苍。载驱曾傍塞，逐伴却来归。博道成金注，高山负玉徽。双江援旅绝，五岭戍兵稀。为问谁专阃，经年未解围。海气润三山，彤云缥缈间。岂应无劲卒，谁与固重关。鱼服困何急，龙髯去不还。侍臣恩遇重，回首若为颜。湛湛苍梧水，朝宗去复回。輶轩亲被命，影国为谁来。使旨东西迕，高牙取次开。深惭鲁连策，空复子山哀。铜驼随魏阙，铁马蓦韩亭。堠火连城绝，阴燐夹道青。中台仍晋纬，南斗杂商星。行遁君休笑，时危在远坰。正忆投荒远，应怜侧目繁。何人为李地，无路觅桃源。息影防谋面，孤踪怯傍村。羁栖吾已惯，遮莫老空门。马蹄春趁早，云脚晓鬟低。恩诏来黄屋，中途拜紫泥。园陵吴会北，行在桂林西。何事鹓班远，前村困鼓鼙。短褐冲寒陇，徒行涉涧泉。浮名争属目，贫病任流传。遍野惊群盗，沧江当并边。乡关曾未靖，况也勒燕然。飘寄曾无地，崎岖暂抵家。短垣凭僦舍，瓶粟拟量沙。懒谢扬雄草，愁荒邵伯瓜。春风深闭户，开落任江花。转徙知吾拙，平陂信有天。却怜蓬矢奋，差少羽书传。揽翠依金阁，烹云近玉泉。干戈如永偃，高枕故庐边。物产川原尽，生涯寇盗间。无愁应岸柳，不改是春山。古戍饥乌集，江村乳燕还。未须愁远道，多恐泪痕斑。固穷甘薄宦，久客怅离群。空复依南郭，谁当问子云。练裳怜旭日，萍藻隔春分。流俗从姗笑，佯狂总未闻。迂愚逢世难，寂寞对春光。马首初停策，莺声不度墙。避人疑画地，念乱戒垂堂。何计乘桴去，悠然一水长。漫道驰驱苦，翻疑览胜归。雨窗寒对瀑，海日夜生辉。地迥临蛟穴，峰高碍鸟飞。颇闻骁果在，谁为畅皇威。南武城犹昨，西归路未难。谁能将桂管，一为度桑乾。赤羽摩云近，楼船耀日寒。但令怀报主，端合早登坛。薇柔聊可采，荼苦复谁知。有泪倾遗老，无金结健儿。佗封元禹甸，刘苑旧汤池。闻道新花发，殷红恋故枝。
丁亥仲春余归自岭右暂憩乡园读杜工部秦州杂咏怅然感怀因次其韵·其七
作者：陈邦彦
朝代：明

海气润三山，彤云缥缈间。岂应无劲卒，谁与固重关。鱼服困何急，龙髯去不还。侍臣恩遇重，回首若为颜。
丁亥仲春余归自岭右暂憩乡园读杜工部秦州杂咏怅然感怀因次其韵·其三
作者：陈邦彦
朝代：明

中原馀白骨，岭峤亦黄沙。短袷从新制，飞甍散旧家。檿丝鸣镝疾，骏足注坡斜。濒海风涛地，楼船莫浪誇。
丁亥仲春余归自岭右暂憩乡园读杜工部秦州杂咏怅然感怀因次其韵·其九
作者：陈邦彦
朝代：明

铜驼随魏阙，铁马蓦韩亭。堠火连城绝，阴燐夹道青。中台仍晋纬，南斗杂商星。行遁君休笑，时危在远坰。
丁亥仲春余归自岭右暂憩乡园读杜工部秦州杂咏怅然感怀因次其韵·其二
作者：陈邦彦
朝代：明

三辰开玉历，八桂寄行宫。剥复关元造，讴吟自远空。群骑参毕月，诸将马牛风。长叹佻佻子，披霜遍二东。
丁亥仲春余归自岭右暂憩乡园读杜工部秦州杂咏怅然感怀因次其韵·其二十
作者：陈邦彦
朝代：明

薇柔聊可采，荼苦复谁知。有泪倾遗老，无金结健儿。佗封元禹甸，刘苑旧汤池。闻道新花发，殷红恋故枝。
丁亥仲春余归自岭右暂憩乡园读杜工部秦州杂咏怅然感怀因次其韵·其五
作者：陈邦彦
朝代：明

夙昔游南国，趋程半岁强。山连庐阜峻，江入海门长。古殿翔鹓鹭，良家控骕骦。何时重击楫，伫立鬓毛苍。
丁亥仲春余归自岭右暂憩乡园读杜工部秦州杂咏怅然感怀因次其韵·其八
作者：陈邦彦
朝代：明

湛湛苍梧水，朝宗去复回。輶轩亲被命，影国为谁来。使旨东西迕，高牙取次开。深惭鲁连策，空复子山哀。
丁亥仲春余归自岭右暂憩乡园读杜工部秦州杂咏怅然感怀因次其韵·其六
作者：陈邦彦
朝代：明

载驱曾傍塞，逐伴却来归。博道成金注，高山负玉徽。双江援旅绝，五岭戍兵稀。为问谁专阃，经年未解围。
丁亥仲春余归自岭右暂憩乡园读杜工部秦州杂咏怅然感怀因次其韵·其十
作者：陈邦彦
朝代：明

正忆投荒远，应怜侧目繁。何人为李地，无路觅桃源。息影防谋面，孤踪怯傍村。羁栖吾已惯，遮莫老空门。
丁亥仲春余归自岭右暂憩乡园读杜工部秦州杂咏怅然感怀因次其韵·其十一
作者：陈邦彦
朝代：明

马蹄春趁早，云脚晓鬟低。恩诏来黄屋，中途拜紫泥。园陵吴会北，行在桂林西。何事鹓班远，前村困鼓鼙。
丁亥仲春余归自岭右暂憩乡园读杜工部秦州杂咏怅然感怀因次其韵·其十七
作者：陈邦彦
朝代：明

迂愚逢世难，寂寞对春光。马首初停策，莺声不度墙。避人疑画地，念乱戒垂堂。何计乘桴去，悠然一水长。
丁亥仲春余归自岭右暂憩乡园读杜工部秦州杂咏怅然感怀因次其韵·其十三
作者：陈邦彦
朝代：明

飘寄曾无地，崎岖暂抵家。短垣凭僦舍，瓶粟拟量沙。懒谢扬雄草，愁荒邵伯瓜。春风深闭户，开落任江花。
丁亥仲春余归自岭右暂憩乡园读杜工部秦州杂咏怅然感怀因次其韵·其十九
作者：陈邦彦
朝代：明

南武城犹昨，西归路未难。谁能将桂管，一为度桑乾。赤羽摩云近，楼船耀日寒。但令怀报主，端合早登坛。
丁亥仲春余归自岭右暂憩乡园读杜工部秦州杂咏怅然感怀因次其韵·其十二
作者：陈邦彦
朝代：明

短褐冲寒陇，徒行涉涧泉。浮名争属目，贫病任流传。遍野惊群盗，沧江当并边。乡关曾未靖，况也勒燕然。
丁亥仲春余归自岭右暂憩乡园读杜工部秦州杂咏怅然感怀因次其韵·其十五
作者：陈邦彦
朝代：明

物产川原尽，生涯寇盗间。无愁应岸柳，不改是春山。古戍饥乌集，江村乳燕还。未须愁远道，多恐泪痕斑。
丁亥仲春余归自岭右暂憩乡园读杜工部秦州杂咏怅然感怀因次其韵·其十八
作者：陈邦彦
朝代：明

漫道驰驱苦，翻疑览胜归。雨窗寒对瀑，海日夜生辉。地迥临蛟穴，峰高碍鸟飞。颇闻骁果在，谁为畅皇威。
丁亥仲春余归自岭右暂憩乡园读杜工部秦州杂咏怅然感怀因次其韵·其十六
作者：陈邦彦
朝代：明

固穷甘薄宦，久客怅离群。空复依南郭，谁当问子云。练裳怜旭日，萍藻隔春分。流俗从姗笑，佯狂总未闻。
丁亥仲春余归自岭右暂憩乡园读杜工部秦州杂咏怅然感怀因次其韵·其十四
作者：陈邦彦
朝代：明

转徙知吾拙，平陂信有天。却怜蓬矢奋，差少羽书传。揽翠依金阁，烹云近玉泉。干戈如永偃，高枕故庐边。
丁亥仲春余归自岭右暂憩乡园读杜工部秦州杂咏怅然感怀因次其韵·其四
作者：陈邦彦
朝代：明

奋零应有渐，涕息已多时。岂谓桑柔造，居然麦秀悲。置身怜晚暮，僦舍愧栖迟。会策青藜杖，猖狂恣所之。
丁亥元旦寓麟涌
作者：陈邦彦
朝代：明

紫极南旋玉历开，春光恰与岁俱回。已看宿雨阴霾尽，喜见新晴淑气催。万国讴吟怀祖德，中兴勋业仗群材。小臣浪迹江湖远，翘首彤云祝寿杯。
七夕
作者：陈邦彦
朝代：明

耿耿双星对泬寥，盈盈一水望迢遥。鹊桥尽道仙郎度，曾否仙郎度鹊桥。凉月侵阶客思孤，戏将瓜果祝庭隅。年年乞尽天孙巧，剩与人间拙汉无。
七夕·其一
作者：陈邦彦
朝代：明

耿耿双星对泬寥，盈盈一水望迢遥。鹊桥尽道仙郎度，曾否仙郎度鹊桥。
七夕·其二
作者：陈邦彦
朝代：明

凉月侵阶客思孤，戏将瓜果祝庭隅。年年乞尽天孙巧，剩与人间拙汉无。
七月念五日黄塘道中
作者：陈邦彦
朝代：明

双江如注石嶙峋，日晚维舟倍怆神。芹曝未知能报国，树风其奈已违亲。北来度岭乡关浅，南下思家客梦频。况是遗臣泣弓剑，天涯何事不沾巾。
三水归舟有怀
作者：陈邦彦
朝代：明

浮云漠漠罥烟丝，分手苍茫自一时。最是萍踪浑不定，相思人在水之湄。入望壶冰炤眼寒，浈江南下路漫漫。山城浪有逢迎喜，都向游人镜里看。相将杯酒饯春阳，弦月纤絺爱晚凉。何事倦游人已远，空劳车骑拟临邛。柔绪萦纡半似痴，酒坛花坞坐迟迟。西风无赖催装急，一度扁舟也自疑。天南何处郑公乡，绛帐当年马季长。孤剑蒯缑双鬓短，只应惭见旧宫墙。旧约经年意未平，溯洄犹自系离情。更谁天外传消息，闷倚吴钩愧请缨。云树无端恁见欺，夹溪梅雨片帆移。何因一洗风烟净，重理兰舟访所思。
三水归舟有怀·其一
作者：陈邦彦
朝代：明

浮云漠漠罥烟丝，分手苍茫自一时。最是萍踪浑不定，相思人在水之湄。
三水归舟有怀·其七
作者：陈邦彦
朝代：明

云树无端恁见欺，夹溪梅雨片帆移。何因一洗风烟净，重理兰舟访所思。
三水归舟有怀·其三
作者：陈邦彦
朝代：明

相将杯酒饯春阳，弦月纤絺爱晚凉。何事倦游人已远，空劳车骑拟临邛。
三水归舟有怀·其二
作者：陈邦彦
朝代：明

入望壶冰炤眼寒，浈江南下路漫漫。山城浪有逢迎喜，都向游人镜里看。
三水归舟有怀·其五
作者：陈邦彦
朝代：明

天南何处郑公乡，绛帐当年马季长。孤剑蒯缑双鬓短，只应惭见旧宫墙。
三水归舟有怀·其六
作者：陈邦彦
朝代：明

旧约经年意未平，溯洄犹自系离情。更谁天外传消息，闷倚吴钩愧请缨。
三水归舟有怀·其四
作者：陈邦彦
朝代：明

柔绪萦纡半似痴，酒坛花坞坐迟迟。西风无赖催装急，一度扁舟也自疑。
丙戌冬日山中感事八首
作者：陈邦彦
朝代：明

纳纳乾坤一弹丸，阿谁分作两仪观。才舒柳眼春先老，未放梅花岁已寒。文武何人周吉甫，功名能几魏高欢。荒村寂历山僧起，静倚孤窗对雨峦。劫火腾腾半作灰，可怜新傍越王台。飞尘铁骑窥关近，斗穴金戈动地来。京国衣冠双捧日，腊残风雨再鸣雷。欲凭锡杖穿林去，多恐山云扫未开。云谷峰头发晓寒，瀼瀼青露不曾乾。箕山节苦尧何损，湘浦人留楚未残。河畔褒衣新命操，仗前铜马旧登坛。呼儿话别无馀语，为嘱浮生作好难。老去生涯只爱閒，为谁重趼入空山。敢从道上搥车壁，差喜门前溷抱关。寒雨倍催行脚泪，烽烟长翳望乡颜。直拚破戒谋深醉，沽酒何当月下还。一幅离骚酒一瓶，三竿红日醉初醒。委禽谁与分南晰，负宠饶他自尹邢。措大行藏终是拙，干戈消息未堪听。宗门较许容强项，不读心经读易经。静里参求颇自知，扫除痴妄是男儿。垆韝万象终谁业，聚散群生会有时。尼父竟从洙泗老，孔明空负帝王师。蒲团三尺无长物，不向江湖学子皮。踏遍千峰寄一蓑，觉来大地已无多。直从狡狯沧桑变，毕竟空华电火过。长乐宫中虚玉辇，雒阳陌上忆铜驼。举棋不定君看否，山色相招到烂柯。乞得藏经一两函，片幡无影自冥探。尘根未遣空愁在，业戒其如绮语酣。谁悟冤亲皆眷属，刚缘嗔爱失瞿昙。千年大事堪糊突，好向鸦山再一参。
丙戌冬日山中感事八首·其一
作者：陈邦彦
朝代：明

纳纳乾坤一弹丸，阿谁分作两仪观。才舒柳眼春先老，未放梅花岁已寒。文武何人周吉甫，功名能几魏高欢。荒村寂历山僧起，静倚孤窗对雨峦。
丙戌冬日山中感事八首·其七
作者：陈邦彦
朝代：明

踏遍千峰寄一蓑，觉来大地已无多。直从狡狯沧桑变，毕竟空华电火过。长乐宫中虚玉辇，雒阳陌上忆铜驼。举棋不定君看否，山色相招到烂柯。
丙戌冬日山中感事八首·其三
作者：陈邦彦
朝代：明

云谷峰头发晓寒，瀼瀼青露不曾乾。箕山节苦尧何损，湘浦人留楚未残。河畔褒衣新命操，仗前铜马旧登坛。呼儿话别无馀语，为嘱浮生作好难。
丙戌冬日山中感事八首·其二
作者：陈邦彦
朝代：明

劫火腾腾半作灰，可怜新傍越王台。飞尘铁骑窥关近，斗穴金戈动地来。京国衣冠双捧日，腊残风雨再鸣雷。欲凭锡杖穿林去，多恐山云扫未开。
丙戌冬日山中感事八首·其五
作者：陈邦彦
朝代：明

一幅离骚酒一瓶，三竿红日醉初醒。委禽谁与分南晰，负宠饶他自尹邢。措大行藏终是拙，干戈消息未堪听。宗门较许容强项，不读心经读易经。
丙戌冬日山中感事八首·其八
作者：陈邦彦
朝代：明

乞得藏经一两函，片幡无影自冥探。尘根未遣空愁在，业戒其如绮语酣。谁悟冤亲皆眷属，刚缘嗔爱失瞿昙。千年大事堪糊突，好向鸦山再一参。
丙戌冬日山中感事八首·其六
作者：陈邦彦
朝代：明

静里参求颇自知，扫除痴妄是男儿。垆韝万象终谁业，聚散群生会有时。尼父竟从洙泗老，孔明空负帝王师。蒲团三尺无长物，不向江湖学子皮。
丙戌冬日山中感事八首·其四
作者：陈邦彦
朝代：明

老去生涯只爱閒，为谁重趼入空山。敢从道上搥车壁，差喜门前溷抱关。寒雨倍催行脚泪，烽烟长翳望乡颜。直拚破戒谋深醉，沽酒何当月下还。
东还书白业庵壁
作者：陈邦彦
朝代：明

三玉城隅一水回，招提遥在女墙隈。行云野鹤浑无定，莫厌陶潜醉里来。湛湛千峰紫逻深，谁知泽畔有行吟。投閒合是林居士，居士原来不姓林。
东还书白业庵壁·其一
作者：陈邦彦
朝代：明

三玉城隅一水回，招提遥在女墙隈。行云野鹤浑无定，莫厌陶潜醉里来。
东还书白业庵壁·其二
作者：陈邦彦
朝代：明

湛湛千峰紫逻深，谁知泽畔有行吟。投閒合是林居士，居士原来不姓林。
中宿峡
作者：陈邦彦
朝代：明

旧游曾忆逐残春，急雨惊雷夜卜邻。古刹尚能来远道，劫灰何事付飙轮。千龄兴废疑先兆，半岭诛锄忆达人。此日巨灵应有意，片帆如驶度江津。
中宿江上杂诗
作者：陈邦彦
朝代：明

草阁平临水，江沙远带霜。寒林知岁暮，烟月是他乡。估客维舟晚，晨门报漏长。旅怀馀万叠，清梦失羲皇。水落时添岸，山遥半作云。满帆来片片，斜日照曛曛。双㹀归前崦，孤鸿入远雯。倚栏谁与语，招手二禺君。岁事颇不恶，严霜差未凝。水流低岸月，风捲隔林灯。烟树无高下，寒香有废兴。遣怀拚一醉，安得酒如渑。江水朝宗急，宵行尚作声。千林人乍静，半壁月微明。柔橹尔何早，晨鸡初未鸣。萧然听群籁，孤枕意纵横。五夜催城角，千峰簇晓烟。如何今岁月，空度此宵圆。有客皆怀土，云谁独旅眠。朝朝凝望眼，送尽下江船。北上通湟武，南流会郁黔。蔽江浮巨筏，依岸割馀盐。汉客波胡贡，吴儿越女缣。熙攘人尽尔，遑问岁时淹。公荣多酒伴，育长是情痴。小作清狂事，差忘羁旅时。醉迷中圣约，歌愧外孙辞。莫笑诙谐惯，人间几大儿。未须惊晏岁，且得坐朝暾。海气蒸初浴，霞光尚半吞。熹微窥曲槛，隐跃见江村。故里云峰外，何人独倚门。天末仍孤客，江干亦小除。未遑理舟楫，省得觅瓜蔬。歌啸且度日，醉醒谁是予。晚来朱叔子，新寄数行书。浪迹成何事，归心日夜增。年光催爆竹，春色入孤灯。世态秪如此，他乡未可凭。明朝人献岁，南望意飞腾。
中宿江上杂诗·其一
作者：陈邦彦
朝代：明

草阁平临水，江沙远带霜。寒林知岁暮，烟月是他乡。估客维舟晚，晨门报漏长。旅怀馀万叠，清梦失羲皇。
中宿江上杂诗·其七
作者：陈邦彦
朝代：明

公荣多酒伴，育长是情痴。小作清狂事，差忘羁旅时。醉迷中圣约，歌愧外孙辞。莫笑诙谐惯，人间几大儿。
中宿江上杂诗·其三
作者：陈邦彦
朝代：明

岁事颇不恶，严霜差未凝。水流低岸月，风捲隔林灯。烟树无高下，寒香有废兴。遣怀拚一醉，安得酒如渑。
中宿江上杂诗·其九
作者：陈邦彦
朝代：明

天末仍孤客，江干亦小除。未遑理舟楫，省得觅瓜蔬。歌啸且度日，醉醒谁是予。晚来朱叔子，新寄数行书。
中宿江上杂诗·其二
作者：陈邦彦
朝代：明

水落时添岸，山遥半作云。满帆来片片，斜日照曛曛。双㹀归前崦，孤鸿入远雯。倚栏谁与语，招手二禺君。
中宿江上杂诗·其五
作者：陈邦彦
朝代：明

五夜催城角，千峰簇晓烟。如何今岁月，空度此宵圆。有客皆怀土，云谁独旅眠。朝朝凝望眼，送尽下江船。
中宿江上杂诗·其八
作者：陈邦彦
朝代：明

未须惊晏岁，且得坐朝暾。海气蒸初浴，霞光尚半吞。熹微窥曲槛，隐跃见江村。故里云峰外，何人独倚门。
中宿江上杂诗·其六
作者：陈邦彦
朝代：明

北上通湟武，南流会郁黔。蔽江浮巨筏，依岸割馀盐。汉客波胡贡，吴儿越女缣。熙攘人尽尔，遑问岁时淹。
中宿江上杂诗·其十
作者：陈邦彦
朝代：明

浪迹成何事，归心日夜增。年光催爆竹，春色入孤灯。世态秪如此，他乡未可凭。明朝人献岁，南望意飞腾。
中宿江上杂诗·其四
作者：陈邦彦
朝代：明

江水朝宗急，宵行尚作声。千林人乍静，半壁月微明。柔橹尔何早，晨鸡初未鸣。萧然听群籁，孤枕意纵横。
中秋储潭江上
作者：陈邦彦
朝代：明

章贡千峰入客船，储潭秋好夜无烟。来时刚拟金陵月，未到金陵月已圆。病后絺衣怯露寒，娟娟山月掩篷看。故园朋旧多相忆，何处更深独倚栏。漫将杯酒佐馀酣，旅次新愁未惯谙。极目遥空秋一色，月明偏自炤江南。
中秋储潭江上·其一
作者：陈邦彦
朝代：明

章贡千峰入客船，储潭秋好夜无烟。来时刚拟金陵月，未到金陵月已圆。
中秋储潭江上·其三
作者：陈邦彦
朝代：明

漫将杯酒佐馀酣，旅次新愁未惯谙。极目遥空秋一色，月明偏自炤江南。
中秋储潭江上·其二
作者：陈邦彦
朝代：明

病后絺衣怯露寒，娟娟山月掩篷看。故园朋旧多相忆，何处更深独倚栏。
丰城县
作者：陈邦彦
朝代：明

惊沙如舞树如呼，贪看名城不惮劬。沃野并堤千石稼，女墙临水万家垆。当年紫气干天象，此日星躔傍帝衢。神剑未应稀阔久，只今犹有茂先无。
临命歌
作者：陈邦彦
朝代：明

天造兮多艰，臣也江之浒。书生谩谈兵，时哉不我与。我后兮何之，我躬兮独苦。厓山多忠魂，后先炤千古。
九日限韵
作者：陈邦彦
朝代：明

令节属高秋，舟行当远搜。露蝉寒未歇，霜叶醉初抽。屐齿閒中过，山容卧里偷。遥看青一点，庐阜是耶不。飞翰发早秋，山郭引旁搜。语岂连宵尽，身从一日抽。褰裳缘国难，封事嫉时偷。为问临邛令，曾经此客不。猎猎酒旗秋，长年何处搜。为怜风半驶，奈此水如抽。渴忆江州送，狂思吏部偷。吴城知远近，前路待侬不。此日故园秋，云萝处处搜。萸囊随俗佩，筝线信风抽。酒熟人从醉，花黄蝶怕偷。右丞佳句在，颇念异乡不。为客复悲秋，枯肠半已搜。路歧犹怅罔，河上类旋抽。命酒酤辞债，称诗律戒偷。醉歌忘采菊，知是豫章不。
九日限韵·其一
作者：陈邦彦
朝代：明

令节属高秋，舟行当远搜。露蝉寒未歇，霜叶醉初抽。屐齿閒中过，山容卧里偷。遥看青一点，庐阜是耶不。
九日限韵·其三
作者：陈邦彦
朝代：明

猎猎酒旗秋，长年何处搜。为怜风半驶，奈此水如抽。渴忆江州送，狂思吏部偷。吴城知远近，前路待侬不。
九日限韵·其二
作者：陈邦彦
朝代：明

飞翰发早秋，山郭引旁搜。语岂连宵尽，身从一日抽。褰裳缘国难，封事嫉时偷。为问临邛令，曾经此客不。
九日限韵·其五
作者：陈邦彦
朝代：明

为客复悲秋，枯肠半已搜。路歧犹怅罔，河上类旋抽。命酒酤辞债，称诗律戒偷。醉歌忘采菊，知是豫章不。
九日限韵·其四
作者：陈邦彦
朝代：明

此日故园秋，云萝处处搜。萸囊随俗佩，筝线信风抽。酒熟人从醉，花黄蝶怕偷。右丞佳句在，颇念异乡不。
九月六日归龙山同黄秉昭夜泊江上
作者：陈邦彦
朝代：明

渺渺乡城一水悬，扁舟相约泛晴川。移家十载翻疑客，旅泊三更未解眠。名以龙山传胜事，会当重九较居前。明朝共试登高屐，寄语黄花着意妍。
九月十五夜芦潭限韵
作者：陈邦彦
朝代：明

匡庐秋色落千严，湖荡青青草半芟。晚翠和烟群岛接，空潭浮月薄云衔。如何圆魄看三度，犹自江村滞片帆。欲寄尺书随雁足，乡心撩乱倩谁缄。
九月晦日
作者：陈邦彦
朝代：明

鄱阳秋水阔，鸣雁求其匹。嗟我糟糠妇，练祥俄已毕。我行在远道，悲来难具述。忆昔丙寅岁，亲命初受室。贫贱共黾勉，历年十有七。子男四乳具，二女存其一。汝弃阿虞去，母子裁三日。临危片语无，血腥染衣衵。譬彼荩臣节，尽瘁忽罹恤。孑居无姑嫜，呱呱环绕膝。岁月渐云邈，入户如有失。秋风动前林，万里气萧瑟。咄哉杞人愚，忧国岂其质。跂余望故园，儿曹初即吉。扁舟日迁延，岂不怀亲昵。会当蚤还归，庭前戏梨栗。
书杨大东厓赏花词后
作者：陈邦彦
朝代：明

粉白脂红斗艳香，冶游还逐少年场。轻盈态度依杨柳，细腻风光上海棠。好鸟有情当客语，狂蜂无赖为谁忙。江南才子多间思，收拾繁华锦一囊。
余以九月四日抵南州访戴初士承惠尊人大圆先生集及渡青阁爱庐诸刻次日取道西山别后却寄
作者：陈邦彦
朝代：明

洪乔亦作邮，信陵非一客。半日豫章城，匆匆若遗迹。含意各未申，我行良独迫。南雁复相催，诗才遽殚索。明发道西山，低徊碍縢屩。旅次乞膏火，读君渡青阁。先哲肇渊源，风徽俨畴昔。繄昔神皇季，此道趋靡弱。山阴初滥觞，扬波自梦泽。后进转慕效，前修恣弹射。陈诗辨废兴，悲哉忽如酢。大雅未芜没，匡山留孔硕。王李浣其浓，袁徐益其液。所俟在千秋，时流讵能度。末学秉微尚，驺发亦同的。托居穷海涯，汲深惭未获。哲人不可作，堂构幸无斁。中兴属伊始，繁音宜荡涤。何因附莒邾，与君振标格。
偶成
作者：陈邦彦
朝代：明

率尔成新句，因之寄所思。故人俱可念，生事独多歧。旅夜惊寒早，乡园返棹迟。塞鸿南去尽，吟望到归期。
军号一百二十字
作者：陈邦彦
朝代：明

明昭维熙朝，奕叶垂德润。天心兆云雷，神皇留圣胤。我后睿且仁，中兴方应运。龙飞自端城，丰芑荫炎郡。翠华临桂管，楚粤声灵振。何斯溟海滨，群戎稽即讯。主恩深未酬，丹诚衷所韫。眷言熊罴士，桓赳气俱奋。投鞭压众川，挥戈平万仞。风霆助行列，筹画伸威信。载驱启南甸，包举兼齐晋。旂常勒鸿勋，千秋扬淑问。
冠颂
作者：陈邦彦
朝代：明

生年踰二十，拜命始三加。岁旦留尊柏，春光到槛花。北堂童稚梦，东郭旅人家。漫笑谋身拙，吾生未有涯。
冬闺
作者：陈邦彦
朝代：明

颇记南楼待月情，如何今夜较分明。嫦娥不是秋光减，乌鹊桥边意未平。
十八滩
作者：陈邦彦
朝代：明

章江十八滩，天下闻绝险。急湍怒若号，怪石覃如剡。大者犀象蹲，小者芙蓉飐。轻舟睇两岸，迎眸如电闪。篙师誇利涉，长年有馀歉。谁移鱼腹阵，置此青山崦。我观古赣城，云峰千万点。四藩称上游，丛箐存旧染。所忧或驰突，岂患馀皇餂。何因借秦鞭，驱之执弧檿。
南上述怀
作者：陈邦彦
朝代：明

人生际中晚，譬若萍随水。祸福非所谋，毋令愧青史。仁义本何常，蹈之则君子。蹇余生不辰，西北风尘起。谋国彼何人，皇舆倏倾圮。藿食虽无责，良亦有馀耻。所赖宗社灵，真人嗣丰芑。汤汤横流波，半壁东南峙。抚膺疏往事，血泪欲盈纸。逝将瞻阙廷，何必曾青紫。客曰子何其，鲰生宁足齿。士固各有志，遑问誉与訾。刍荛如可献，乱略庶有豸。寄言谢同人，但祝道如砥。薰风起南溟，扬帆指京国。授衣兼暑寒，轻装任羞涩。亲闱既捐弃，远游今亦得。中馈属久虚，有妾侍巾栉。儿女各稚幼，大者仅成立。颇亦解大义，不作牵衣泣。但嘱蚤来归，毋为恋天邑。我家本单微，笔耕岁自给。非关慕荣膴，其如值倾侧。乱流如未济，孤舟逝安适。著书三十篇，字字挥血汁。持此献彤廷，太仓馀一粒。群策倘辐辏，济时尚有及。微志苟获伸，怀哉即家室。
南上述怀·其一
作者：陈邦彦
朝代：明

人生际中晚，譬若萍随水。祸福非所谋，毋令愧青史。仁义本何常，蹈之则君子。蹇余生不辰，西北风尘起。谋国彼何人，皇舆倏倾圮。藿食虽无责，良亦有馀耻。所赖宗社灵，真人嗣丰芑。汤汤横流波，半壁东南峙。抚膺疏往事，血泪欲盈纸。逝将瞻阙廷，何必曾青紫。客曰子何其，鲰生宁足齿。士固各有志，遑问誉与訾。刍荛如可献，乱略庶有豸。寄言谢同人，但祝道如砥。
南上述怀·其二
作者：陈邦彦
朝代：明

薰风起南溟，扬帆指京国。授衣兼暑寒，轻装任羞涩。亲闱既捐弃，远游今亦得。中馈属久虚，有妾侍巾栉。儿女各稚幼，大者仅成立。颇亦解大义，不作牵衣泣。但嘱蚤来归，毋为恋天邑。我家本单微，笔耕岁自给。非关慕荣膴，其如值倾侧。乱流如未济，孤舟逝安适。著书三十篇，字字挥血汁。持此献彤廷，太仓馀一粒。群策倘辐辏，济时尚有及。微志苟获伸，怀哉即家室。
南安太守行赠梁昔莪先生
作者：陈邦彦
朝代：明

南安太守黔而理，清炤南安江上水。不独南安人吏颂公清，自从里居已如此。以兹一清振殊俗，冰壶湛湛辉岩谷。州当孔道夫甲繁，悉心擘画皆禔福。去年狂寇犯郴连，星衡袁吉各蔓延。长吏弃城氓庶走，寥寥贼骑遂无前。先生闻之发怒指，誓守孤城报天子。三札请兵兵不来，区画家书拚一死。编氓万户感精忠，效死不去与公同。寇闻悚息不敢动，坐令章贡皆完封。君不见吉安诸郡多名硕，昔人风节空陈迹。一时污贼假游魂，转盼王师焚玉石。死寇死兵死则同，处死宁知分迪逆。南安山城大如斗，崇义上犹皆隘口。章水东流节镇遥，不有先生谁与守。乃知寇氛恣横非寇黠，我自无人滋溃决。恋深生死胆智衰，民未抚循恩爱竭。繇来循吏即长城，唯有清贞生义烈。我与先生夙昔未周旋，但闻南安城下语阗然。安得牧守如公数十辈，纾却朝廷百万饷兵钱。
南雄道中逢霍阶生
作者：陈邦彦
朝代：明

病后无颜色，秋深有远行。渐于乡土隔，翻遣故人惊。归思珠江道，前途白下城。岭梅殊未发，诒赠若为情。
却寄
作者：陈邦彦
朝代：明

旅况飘零亦复佳，鸠兹江上试芒鞋。故园侠少黄金勒，南国才人白玉钗。兰雪佐谈如在目，烟云诒赠尚盈怀。莫怜贫贱韩夫子，裘敝长安未有涯。
厓门吊古四首
作者：陈邦彦
朝代：明

万顷烟波接杳冥，双峰如阙控重溟。草藏宋血还馀碧，浪洗胡尘尚带腥。鱼腹有灵迎玉玺，龙髯无地树冬青。中原极目今戎马，凭吊先朝一涕零。百万貔貅一壑中，后人空自说三忠。每疑木石衔精卫，时向烟波现白虹。燕市可堪仍履地，海灵谁复断孤篷。慈元旧殿今芜没，愁杀江门老钓翁。日日扁舟访海滨，莺花寥落度深春。驭戎异代俱无策，汉帝繇来自有神。荒树几行催蜀魄，怒涛千尺泣波臣。数乘此险惭明发，只恐微丹后古人。往事苍茫不可寻，东风吹雨昼阴阴。精魂拟共湘波怨，遗恨长留越客吟。赖是圣朝回汉甸，只今邦计仗南琛。舂陵佳气中兴日，借取当年义士心。
厓门吊古四首·其一
作者：陈邦彦
朝代：明

万顷烟波接杳冥，双峰如阙控重溟。草藏宋血还馀碧，浪洗胡尘尚带腥。鱼腹有灵迎玉玺，龙髯无地树冬青。中原极目今戎马，凭吊先朝一涕零。
厓门吊古四首·其三
作者：陈邦彦
朝代：明

日日扁舟访海滨，莺花寥落度深春。驭戎异代俱无策，汉帝繇来自有神。荒树几行催蜀魄，怒涛千尺泣波臣。数乘此险惭明发，只恐微丹后古人。
厓门吊古四首·其二
作者：陈邦彦
朝代：明

百万貔貅一壑中，后人空自说三忠。每疑木石衔精卫，时向烟波现白虹。燕市可堪仍履地，海灵谁复断孤篷。慈元旧殿今芜没，愁杀江门老钓翁。
厓门吊古四首·其四
作者：陈邦彦
朝代：明

往事苍茫不可寻，东风吹雨昼阴阴。精魂拟共湘波怨，遗恨长留越客吟。赖是圣朝回汉甸，只今邦计仗南琛。舂陵佳气中兴日，借取当年义士心。
去冬寇陷吉安诸孝廉自公车南还者弃舟走他道间关仅达而余姻家冯介孚步自东崖轻舟径度余闻而壮之兹道出螺川览观形势想见夙昔经行之处可谓知兵矣因赋所怀以质介孚
作者：陈邦彦
朝代：明

大江日夜流，名城高翼翼。云谁风鹤惊，俄为狂寇得。舟行断往来，闻者皆失色。黔驴技几何，胡然空惕息。隔江有长道，遥遥如矢直。行树相掩映，翠峦纷可陟。矧伊恫喝初，馀威讵能极。褒衣仍缓步，匪纾亦匪棘。指顾俄出险，伟哉徵定力。以兹审敌情，彼已云胡忒。何当建高牙，群氛受徽纆。
发芜湖别同舟诸子
作者：陈邦彦
朝代：明

度岭爱乡声，联舟况复情。怜君初即次，而我戒孤征。江折西梁险，天回北极明。未堪离思急，桂酒更同倾。
古意
作者：陈邦彦
朝代：明

古戍萧关远，空阶草露深。开帘时一望，何处捣衣心。西凉知远近，梦里时尝到。度却绣窗前，已是西凉道。乾鹊本多声，藑茅亦世情。见郎亲笔信，难道不分明。故里苧萝山，夫家吴淞水。合欢未煖席，牵心那如此。
古意·其一
作者：陈邦彦
朝代：明

古戍萧关远，空阶草露深。开帘时一望，何处捣衣心。
古意·其三
作者：陈邦彦
朝代：明

乾鹊本多声，藑茅亦世情。见郎亲笔信，难道不分明。
古意·其二
作者：陈邦彦
朝代：明

西凉知远近，梦里时尝到。度却绣窗前，已是西凉道。
古意·其四
作者：陈邦彦
朝代：明

故里苧萝山，夫家吴淞水。合欢未煖席，牵心那如此。
同云淙相国夜泊
作者：陈邦彦
朝代：明

西望霓旌拥翠华，更闻铁骑下星沙。黄龙千艘人犹在，肯遣孤城隐暮笳。结客凭将报主恩，相看犹喜鬓毛存。覆巢破卵家何在，风雨孤舟度海门。
同云淙相国夜泊·其一
作者：陈邦彦
朝代：明

西望霓旌拥翠华，更闻铁骑下星沙。黄龙千艘人犹在，肯遣孤城隐暮笳。
同云淙相国夜泊·其二
作者：陈邦彦
朝代：明

结客凭将报主恩，相看犹喜鬓毛存。覆巢破卵家何在，风雨孤舟度海门。
同舟
作者：陈邦彦
朝代：明

不寐夜偏永，无媒春自怜。江湖梦欲断，胡越意茫然。树色笼孤月，鸡声阨曙烟。转令亲浊酒，犹自悔宾筵。
和徐巢友咏木绵花
作者：陈邦彦
朝代：明

百仞扶疏欲蔽牛，繁英簇簇炤炎州。越裳译去珊瑚在，朝汉台荒宝炬留。晓日趣装红叱拨，春风酣宴锦缠头。仙人近识南中好，不住琼楼住绛楼。宿叶飘萧谢故林，朱殷相亚粤江浔。秾侵汉苑春无价，香散隋宫烬未沉。火齐岂应誇合浦，丹砂何意遍邕岑。晴烟乍报仓庚啭，共道洪炉解铸金。漫以容华拟舜英，赭颜遥望倍峥嵘。石楼天近丹霞绕，珠海云开若木明。去日雪霜留干在，他时衣被报功成。君王许借宜春苑，万户千门待火城。
和徐巢友咏木绵花·其一
作者：陈邦彦
朝代：明

百仞扶疏欲蔽牛，繁英簇簇炤炎州。越裳译去珊瑚在，朝汉台荒宝炬留。晓日趣装红叱拨，春风酣宴锦缠头。仙人近识南中好，不住琼楼住绛楼。
和徐巢友咏木绵花·其三
作者：陈邦彦
朝代：明

漫以容华拟舜英，赭颜遥望倍峥嵘。石楼天近丹霞绕，珠海云开若木明。去日雪霜留干在，他时衣被报功成。君王许借宜春苑，万户千门待火城。
和徐巢友咏木绵花·其二
作者：陈邦彦
朝代：明

宿叶飘萧谢故林，朱殷相亚粤江浔。秾侵汉苑春无价，香散隋宫烬未沉。火齐岂应誇合浦，丹砂何意遍邕岑。晴烟乍报仓庚啭，共道洪炉解铸金。
咏铁马儿奉和云淙先生用韵
作者：陈邦彦
朝代：明

紫塞秋清朔气过，飞腾中夜意如何。羞随立仗尸刍秣，欲佐悬刁誓枕戈。驰道自依双阙近，班声遥听八鸾和。南薰一奏胡尘静，铃阁雍容曳玉珂。
咏雪
作者：陈邦彦
朝代：明

南国冬深朔气严，蔽空摇飏遍千崦。花神春近先飘絮，月姊寒侵不捲帘。偶缀梅梢添片片，故依鹤氅斗纤纤。柳营已报貂裘赐，高卧何人问短檐。旅榻宵来半似冰，起看寒色太崚嶒。平铺屋瓦浑无缝，斜点槎枒欲作棱。远使可烦毡并齧，词流谁为茗相凭。倚栏莫怪频延伫，南士于今得未曾。倬汉经时轸睿谟，新随环佩列嵩呼。江流不界同云色，池畔如看夜战图。上客相逢皆越缟，忧人持赠胜鲛珠。凭谁为展秦关道，灞岸行吟跨蹇驴。晓霁千门拥彗劳，茸茸积素自江皋。拚随湛露迎阳德，剩有寒泉佐土膏。桧柏可曾移晚翠，来牟应报簇春涛。因怜白战真勍敌，今古谁誇郢调高。
咏雪·其一
作者：陈邦彦
朝代：明

南国冬深朔气严，蔽空摇飏遍千崦。花神春近先飘絮，月姊寒侵不捲帘。偶缀梅梢添片片，故依鹤氅斗纤纤。柳营已报貂裘赐，高卧何人问短檐。
咏雪·其三
作者：陈邦彦
朝代：明

倬汉经时轸睿谟，新随环佩列嵩呼。江流不界同云色，池畔如看夜战图。上客相逢皆越缟，忧人持赠胜鲛珠。凭谁为展秦关道，灞岸行吟跨蹇驴。
咏雪·其二
作者：陈邦彦
朝代：明

旅榻宵来半似冰，起看寒色太崚嶒。平铺屋瓦浑无缝，斜点槎枒欲作棱。远使可烦毡并齧，词流谁为茗相凭。倚栏莫怪频延伫，南士于今得未曾。
咏雪·其四
作者：陈邦彦
朝代：明

晓霁千门拥彗劳，茸茸积素自江皋。拚随湛露迎阳德，剩有寒泉佐土膏。桧柏可曾移晚翠，来牟应报簇春涛。因怜白战真勍敌，今古谁誇郢调高。
哭门人潘幼韩
作者：陈邦彦
朝代：明

十日增沉痼，千秋隔死生。人间金屋闭，天上玉楼成。遂作修文梦，难伸自牖情。有怀吁南斗，无术拟公明。片土能埋玉，悬河易染衣。不堪论宅相，何以慰慈闱。身岂乘箕去，魂疑化鹤飞。三生如不昧，重向旧庭归。
哭门人潘幼韩·其一
作者：陈邦彦
朝代：明

十日增沉痼，千秋隔死生。人间金屋闭，天上玉楼成。遂作修文梦，难伸自牖情。有怀吁南斗，无术拟公明。
哭门人潘幼韩·其二
作者：陈邦彦
朝代：明

片土能埋玉，悬河易染衣。不堪论宅相，何以慰慈闱。身岂乘箕去，魂疑化鹤飞。三生如不昧，重向旧庭归。
壬午元旦
作者：陈邦彦
朝代：明

律转春回候欲暄，自裁椒颂对芳尊。百年天地今强仕，一径轩车尚席门。谁剪鲸鲵投北裔，颇闻鸿雁半中原。为园敢谓东山似，云物登台且共论。
夜别
作者：陈邦彦
朝代：明

孑孑江上踪，过从何寂寞。有美婉清扬，驱车破牢落。谈谐未几语，乃复轻然诺。感兹绸缪意，驾言采芳药。名园盛主宾，斗酒相娱乐。风流映坐隅，中夜听弦索。酒阑忽遐举，此过乃不恶。悠悠城上乌，矫矫云中鹤。晨风四面起，凄其倍于昨。大黄遄问津，小黄卧高阁。眷焉不可留，浩歌返南郭。握手劳相将，分携意惋愕。寒衾不帖席，明月满屋角。乃知意气急，反为交游薄。
夜泊采石
作者：陈邦彦
朝代：明

采石矶头夜泊船，感时怀古思逌然。代回大历诗应少，天入南陲月自圆。犹有妖氛横陇蜀，更堪胡尘落幽燕。骑鲸一去非关醉，千载还谁辨谪仙。
大庙峡
作者：陈邦彦
朝代：明

怪石攒峰横巀蘖，巨灵手擘颜如铁。重关三叠潴潭深，悬丝两溜奔流折。北韶南广此中分，千里连延入楚闽。豺虎气骄嗥夜月，猿猱愁绝啸寒云。舟次看山山欲堕，更看锦石中流亸。水涸如逢滟滪堆，流深却拟横江锁。湟川浈水两汤汤，掣电奔雷怒欲狂。挽路上江俄断绝，长年棙柁较毫芒。蛮烟瘴雨仍中判，海陾州郡资屏翰。卢循暂过遽东浮，黄巢阑入俄西窜。峡外群峦黯不开，奥区奇道更纡回。凭谁建策能增戍，长得熙攘满越台。
奉新署中赠冯调冶且以为别
作者：陈邦彦
朝代：明

睽离踰十载，一度故园看。卓异亲承宠，栖迟尚此官。旧游民誉洽，赐履主恩宽。莫漫疑三仕，冰心恁自寒。楚弓何得失，国步忽龙钟。岂谓驱群敌，居然震九重。近臣忘汉节，并塞没尧封。遮莫承恩蚤，将能此日逢。名区分豫汭，小郭度西山。净几云霞入，疏帘岁月閒。震邻初帖息，挽道颇间关。为报神君在，苍生合解颜。天心回玉历，王气萃金陵。租赋东南在，讴吟远近仍。狂愚怀大定，名俊盛中兴。蚤晚膺新擢，云台尚可乘。过从刚信宿，造次复津梁。投辖君元切，驱车我自忙。褒封应密县，仗策岂南阳。王路方追逐，毋言一水长。
奉新署中赠冯调冶且以为别·其一
作者：陈邦彦
朝代：明

睽离踰十载，一度故园看。卓异亲承宠，栖迟尚此官。旧游民誉洽，赐履主恩宽。莫漫疑三仕，冰心恁自寒。
奉新署中赠冯调冶且以为别·其三
作者：陈邦彦
朝代：明

名区分豫汭，小郭度西山。净几云霞入，疏帘岁月閒。震邻初帖息，挽道颇间关。为报神君在，苍生合解颜。
奉新署中赠冯调冶且以为别·其二
作者：陈邦彦
朝代：明

楚弓何得失，国步忽龙钟。岂谓驱群敌，居然震九重。近臣忘汉节，并塞没尧封。遮莫承恩蚤，将能此日逢。
奉新署中赠冯调冶且以为别·其五
作者：陈邦彦
朝代：明

过从刚信宿，造次复津梁。投辖君元切，驱车我自忙。褒封应密县，仗策岂南阳。王路方追逐，毋言一水长。
奉新署中赠冯调冶且以为别·其四
作者：陈邦彦
朝代：明

天心回玉历，王气萃金陵。租赋东南在，讴吟远近仍。狂愚怀大定，名俊盛中兴。蚤晚膺新擢，云台尚可乘。
孟春廿七夜集写叶山房赏灯奉和云淙先生大韵
作者：陈邦彦
朝代：明

九十春光未有涯，锦堂留赏兴逾佳。拚教晓漏催银烛，纤月犹能炤六街。槛外新红取次增，兰缸点缀复相仍。酒酣试倚前檐望，道是花枝是綵灯。冒雪寻芳醉几回，买舟重见碧桃开。名园未厌看灯久，待熟池头树树梅。玄云初结暗笼纱，雨脚风梢剪剪斜。漫向中原歌倬汉，天南今有雒如花。
孟春廿七夜集写叶山房赏灯奉和云淙先生大韵·其一
作者：陈邦彦
朝代：明

九十春光未有涯，锦堂留赏兴逾佳。拚教晓漏催银烛，纤月犹能炤六街。
孟春廿七夜集写叶山房赏灯奉和云淙先生大韵·其三
作者：陈邦彦
朝代：明

冒雪寻芳醉几回，买舟重见碧桃开。名园未厌看灯久，待熟池头树树梅。
孟春廿七夜集写叶山房赏灯奉和云淙先生大韵·其二
作者：陈邦彦
朝代：明

槛外新红取次增，兰缸点缀复相仍。酒酣试倚前檐望，道是花枝是綵灯。
孟春廿七夜集写叶山房赏灯奉和云淙先生大韵·其四
作者：陈邦彦
朝代：明

玄云初结暗笼纱，雨脚风梢剪剪斜。漫向中原歌倬汉，天南今有雒如花。
宫词
作者：陈邦彦
朝代：明

金屋宵深记漏痕，和銮初度兽炉温。不须细问宫中语，才伴羊车是主恩。太乙勾陈黯未开，御河桥上六龙回。君王异日如相忆，莫更昭阳被酒来。
宫词·其一
作者：陈邦彦
朝代：明

金屋宵深记漏痕，和銮初度兽炉温。不须细问宫中语，才伴羊车是主恩。
宫词·其二
作者：陈邦彦
朝代：明

太乙勾陈黯未开，御河桥上六龙回。君王异日如相忆，莫更昭阳被酒来。
宿清溪
作者：陈邦彦
朝代：明

伏暑江村道，扁舟夜雨馀。济川情倍切，衣袽计仍疏。天意存雷电，生涯付酒庐。望崖人已返，征客意何如。
宿豫章有感
作者：陈邦彦
朝代：明

湛湛江流赴蠡湖，西山朝爽接城隅。文章似寿滕王阁，风节谁存孺子庐。秋稼未登漕使急，岁徵如昨庶宗呼。援师去后琴材在，乞与中郎辨得无。
宿高明城南野人家
作者：陈邦彦
朝代：明

襆被西来信马蹄，洞云深处寄禅栖。长林漫道知音少，犹有高人策杖藜。忧国谁当着一鞭，山翁犹自泪泫然。龙钟愧我非裴度，何日同君买醉眠。
宿高明城南野人家·其一
作者：陈邦彦
朝代：明

襆被西来信马蹄，洞云深处寄禅栖。长林漫道知音少，犹有高人策杖藜。
宿高明城南野人家·其二
作者：陈邦彦
朝代：明

忧国谁当着一鞭，山翁犹自泪泫然。龙钟愧我非裴度，何日同君买醉眠。
寄临川刘钟台先生
作者：陈邦彦
朝代：明

放勋诒峻德，隆准启炎箓。夫子神明胄，风期旷相属。绾符莅南交，芃苗馀霢霂。时修握手欢，宕佚稀节目。三载晋容台，百粤怀涵育。弘济谅匪他，豁达良已足。徘徊眺高旻，星汉互晖烛。时艰已宏多，至人在空谷。士有不得志，闭户尘凝几。驱车驾言迈，念年不踰里。草莽怀杞愚，中宵频徙倚。马齿日以长，然疑互相訾。居圉属多虞，安能为园绮。飞鸟艰羽毛，国士惭知己。悠悠望江乡，所思若庭戺。毋然恋岩阿，勉为苍生起。
寄临川刘钟台先生·其一
作者：陈邦彦
朝代：明

放勋诒峻德，隆准启炎箓。夫子神明胄，风期旷相属。绾符莅南交，芃苗馀霢霂。时修握手欢，宕佚稀节目。三载晋容台，百粤怀涵育。弘济谅匪他，豁达良已足。徘徊眺高旻，星汉互晖烛。时艰已宏多，至人在空谷。
寄临川刘钟台先生·其二
作者：陈邦彦
朝代：明

士有不得志，闭户尘凝几。驱车驾言迈，念年不踰里。草莽怀杞愚，中宵频徙倚。马齿日以长，然疑互相訾。居圉属多虞，安能为园绮。飞鸟艰羽毛，国士惭知己。悠悠望江乡，所思若庭戺。毋然恋岩阿，勉为苍生起。
寄吴朝泗崔象垣
作者：陈邦彦
朝代：明

菡萏香浮荔火齐，故人遥在二禺西。春来虚有相过喜，时倚蓬门听马蹄。犹忆寒江寄旅眠，消愁曾仗酒如泉。不知峡上程多少，一水盈盈十二年。
寄吴朝泗崔象垣·其一
作者：陈邦彦
朝代：明

菡萏香浮荔火齐，故人遥在二禺西。春来虚有相过喜，时倚蓬门听马蹄。
寄吴朝泗崔象垣·其二
作者：陈邦彦
朝代：明

犹忆寒江寄旅眠，消愁曾仗酒如泉。不知峡上程多少，一水盈盈十二年。
度庾关
作者：陈邦彦
朝代：明

渴骥奔猊吼未降，天开悬磴道炎邦。汉朝勋业留台岭，唐代声名自曲江。归路若为香一片，上供何但翠千双。经行北望中原浅，莫更关前有吠厖。
度湖日
作者：陈邦彦
朝代：明

日日风威未肯降，多情庐阜恋船窗。乍移秋月为冬月，恰自西江下楚江。小郭半规山矗矗，迅流千里水淙淙。却怜方国朝宗急，逆浪扬帆尽冉驡。
延祥寺题壁
作者：陈邦彦
朝代：明

宝地何人旧布金，绕檐秪树已成林。千峰回合供禅悟，一水潺湲答梵音。结侣可嫌元亮醉，会心时有惠休吟。新州引望南宗近，欲向风旌證佛心。生涯老矣为谁容，岁晏离居事事慵。竹火佐厨分佛供，山云留榻怯晨钟。侵寻旅况年光似，咫尺乡关雾霭封。野性已拚林卧隐，题诗休倩碧纱笼。
延祥寺题壁·其一
作者：陈邦彦
朝代：明

宝地何人旧布金，绕檐秪树已成林。千峰回合供禅悟，一水潺湲答梵音。结侣可嫌元亮醉，会心时有惠休吟。新州引望南宗近，欲向风旌證佛心。
延祥寺题壁·其二
作者：陈邦彦
朝代：明

生涯老矣为谁容，岁晏离居事事慵。竹火佐厨分佛供，山云留榻怯晨钟。侵寻旅况年光似，咫尺乡关雾霭封。野性已拚林卧隐，题诗休倩碧纱笼。
忆家
作者：陈邦彦
朝代：明

有客当歌赋式微，关山飞雪满戎衣。严寒最是侵文弱，子夜凭谁问薄帏。一骑南来火未斜，冬深何意尚京华。书生自笑心肠窄，才献刍言便忆家。
忆家·其一
作者：陈邦彦
朝代：明

有客当歌赋式微，关山飞雪满戎衣。严寒最是侵文弱，子夜凭谁问薄帏。
忆家·其二
作者：陈邦彦
朝代：明

一骑南来火未斜，冬深何意尚京华。书生自笑心肠窄，才献刍言便忆家。
怀钟生
作者：陈邦彦
朝代：明

曾忆秋风战气残，宝刀空染鸊鹈寒。虎头未老雄心在，谁向营门夜夜看。猬皮拖尽塞垣烟，每对柔情也自怜。多病赖君扶策在，不妨重理勒燕然。
怀钟生·其一
作者：陈邦彦
朝代：明

曾忆秋风战气残，宝刀空染鸊鹈寒。虎头未老雄心在，谁向营门夜夜看。
怀钟生·其二
作者：陈邦彦
朝代：明

猬皮拖尽塞垣烟，每对柔情也自怜。多病赖君扶策在，不妨重理勒燕然。
惶恐滩
作者：陈邦彦
朝代：明

万安城外听江声，急溜飞湍望未平。估客梦回惊九折，寒猿啼罢怯三更。北来已尽诸滩险，南去初催入峡程。最是信公留句后，至今青史独知名。
感事
作者：陈邦彦
朝代：明

濒湖寂历辨烟村，十室看来五室存。岂有寇攘曾饮马，却疑林木为亡猿。年华荏苒馀焦土，生计萧条半闭门。闻道将军今仗钺，可能时雨慰中原。
戏寄
作者：陈邦彦
朝代：明

已分生涯付酒徒，有怀今昔愧潜夫。麦秋乍荐馀蔬甲，霜节初迎亦笋厨。法乘敢论窥宝象，清愁聊以答啼乌。仙人试下云中盖，看取禅心定也无。
戏赠华巡简
作者：陈邦彦
朝代：明

既有明兵科，亦有清巡简。一索系二贤，同舟负刑版。兵科缘伊何，发长兵略短。巡简缘伊何，土豪相推挽。蹉跎陷围城，所恨见机晚。携手赴泉台，谁为奠浆饭。
抵京恭赋
作者：陈邦彦
朝代：明

城阙遥遥壮九重，江流宛宛护双峰。枌榆肇造声灵远，丰芑留诒雨露浓。万国车书怀拱极，千官环佩盛从龙。戎衣满眼君休叹，犹是先皇栉沐容。
抵芜湖
作者：陈邦彦
朝代：明

扁舟曾不暮，此日亦芜关。地望分三辅，军储佐九圜。滞留江上迹，衰飒镜中颜。漫道风云近，宵来梦故山。
拜疏
作者：陈邦彦
朝代：明

短褐萧然旅病身，也裁芜牍献枫宸。敢期贾傅能前席，差与彊华步后尘。席帽未离从目笑，城门不闭任时嗔。园桃一赋心如醉，河北繇来亦帝臣。晓漏初停雪满林，江皋重趼帝城深。交衢扫屑馀齐卤，檐溜凝澌列汉簪。寒土独多寒冱色，远臣差有远犹心。银台赖已通微悃，徙倚蘧庐又越吟。削奏累累字曰书，中官移椟入公车。能添九鼎江瑶柱，犹愧三言海大鱼。时誉漫誇通国体，壮游因得觐宸居。天戈蚤遣平卢愧，泽畔羊裘恣所如。
拜疏·其一
作者：陈邦彦
朝代：明

短褐萧然旅病身，也裁芜牍献枫宸。敢期贾傅能前席，差与彊华步后尘。席帽未离从目笑，城门不闭任时嗔。园桃一赋心如醉，河北繇来亦帝臣。
拜疏·其三
作者：陈邦彦
朝代：明

削奏累累字曰书，中官移椟入公车。能添九鼎江瑶柱，犹愧三言海大鱼。时誉漫誇通国体，壮游因得觐宸居。天戈蚤遣平卢愧，泽畔羊裘恣所如。
拜疏·其二
作者：陈邦彦
朝代：明

晓漏初停雪满林，江皋重趼帝城深。交衢扫屑馀齐卤，檐溜凝澌列汉簪。寒土独多寒冱色，远臣差有远犹心。银台赖已通微悃，徙倚蘧庐又越吟。
拟古八章呈王园长先生
作者：陈邦彦
朝代：明
体裁：四言诗

明明圣朝，世载其德。如何不造，遘此倾侧。彼氛伊何，云胡为慝。帝陟于天，我声其赫。（一章）明明圣朝，同符炎汉。爰即旧邦，以宏宵旰。维此元祀，建武则同。明明天子，载缵武功。（二章）天命纯佑，诒我元臣。兴于海国，迪兹群伦。于巘于原，周咨既均。爰宅镐丰，亦咸厥勋。（三章）睇彼燕山，遗弓渺止。奋章就道，忧心悄止。帝曰俞哉，胡乃骄矣。有指疆土，不崇朝矣。（四章）钟山巃嵷，高皇之宫。四牡业业，护此郁葱。天子曰都，绥予纯嘏。匪梦匪卜，中兴是辅。（五章）其辅维何，毋为波颓。君子之光，以须群材。群策具举，王犹靡悔。既平陇蜀，□□其喙。（六章）南有狂生，其愚维杞。闻变俶装，宵旦靡止。如彼嫠妇，不恤其纬。芜言匪嘉，鉴于天子。（七章）狂生之狂，载谣且歌。声与泪下，其与几何。亶惟夫子，弗讥弗诃。愿附青云，庶几不磨。（八章）
新昌冯中星侍御吾师景仆先生子也闻其遇难投诗瑞河哭之
作者：陈邦彦
朝代：明

主忧臣辱是天彝，仗节雠庭也未迟。台柏几留寒岁色，青骢终殉故宫移。啼魂不散应衔恤，碧血堪藏欲倩谁。犹忆鲤庭杯酒会，幽明无路寄相思。
旅怀次林子同韵
作者：陈邦彦
朝代：明

客愁馀半榻，乡梦绕千峰。但见竿头日，不闻城上钟。高斋夜说鬼，霍然消旅病。不奈谈深时，满目看飞镜。君今忆故园，归期亦全未。褚公髯如戟，閒杀丈夫气。
旅怀次林子同韵·其一
作者：陈邦彦
朝代：明

客愁馀半榻，乡梦绕千峰。但见竿头日，不闻城上钟。
旅怀次林子同韵·其三
作者：陈邦彦
朝代：明

君今忆故园，归期亦全未。褚公髯如戟，閒杀丈夫气。
旅怀次林子同韵·其二
作者：陈邦彦
朝代：明

高斋夜说鬼，霍然消旅病。不奈谈深时，满目看飞镜。
旅舍读壁间诗和者四人皆以重阳为感何此时独多客游耶余过此于重阳亦近矣漫书二绝和之后之大夫君子亦将有感于斯言
作者：陈邦彦
朝代：明

山村寥寂近重阳，挑逗诗肠与酒肠。采菊盈襜旋弃掷，不因踪迹在他乡。系马山椒饯夕阳，孤怀痴绝似柔肠。宸居近报开南极，客子宁当怨异乡。
旅舍读壁间诗和者四人皆以重阳为感何此时独多客游耶余过此于重阳亦近矣漫书二绝和之后之大夫君子亦将有感于斯言·其一
作者：陈邦彦
朝代：明

山村寥寂近重阳，挑逗诗肠与酒肠。采菊盈襜旋弃掷，不因踪迹在他乡。
旅舍读壁间诗和者四人皆以重阳为感何此时独多客游耶余过此于重阳亦近矣漫书二绝和之后之大夫君子亦将有感于斯言·其二
作者：陈邦彦
朝代：明

系马山椒饯夕阳，孤怀痴绝似柔肠。宸居近报开南极，客子宁当怨异乡。
春日西征杂咏
作者：陈邦彦
朝代：明

薄暮东邻酒一卮，孤村魂梦醉偏疑。蛩吟历乱人声细，疏雨危楼夜半时。名园春事动招寻，一骑萧萧细雨侵。最爱草亭西畔路，玉兰花发石潭深。碧水遥林兴未孤，月明曾记旧游无。马蹄更欲凭芳草，一路春山怨鹧鸪。
春日西征杂咏·其一
作者：陈邦彦
朝代：明

薄暮东邻酒一卮，孤村魂梦醉偏疑。蛩吟历乱人声细，疏雨危楼夜半时。
春日西征杂咏·其三
作者：陈邦彦
朝代：明

碧水遥林兴未孤，月明曾记旧游无。马蹄更欲凭芳草，一路春山怨鹧鸪。
春日西征杂咏·其二
作者：陈邦彦
朝代：明

名园春事动招寻，一骑萧萧细雨侵。最爱草亭西畔路，玉兰花发石潭深。
晓起
作者：陈邦彦
朝代：明

销愁应仗酒为兵，客梦朝朝带宿酲。彭蠡蚤寒风色紧，宾鸿吹送两三声。长夏离家事远游，芦潭秋杪尚维舟。不知昨夜愁多少，五老朝来尽白头。
晓起·其一
作者：陈邦彦
朝代：明

销愁应仗酒为兵，客梦朝朝带宿酲。彭蠡蚤寒风色紧，宾鸿吹送两三声。
晓起·其二
作者：陈邦彦
朝代：明

长夏离家事远游，芦潭秋杪尚维舟。不知昨夜愁多少，五老朝来尽白头。
晚泊庄步
作者：陈邦彦
朝代：明

颇觉维舟惯，翻怜旅泊新。若为催跋履，空复向风尘。时序惊遥汉，关河近北辰。乡心兼客思，凄绝可谁论。
柬薛剑公
作者：陈邦彦
朝代：明

朗如玉映，轩若霞举。昔见其人，今闻其语。谁同卫玠，亦有杜虎。濯濯冰魂，城南无暑。骙骙者驹，于城之隅。梅花倚笛，如披其图。薄言絷之，于城之阿。罗敷有词，使君若何。
柬薛剑公·其一
作者：陈邦彦
朝代：明

朗如玉映，轩若霞举。昔见其人，今闻其语。谁同卫玠，亦有杜虎。濯濯冰魂，城南无暑。
柬薛剑公·其二
作者：陈邦彦
朝代：明

骙骙者驹，于城之隅。梅花倚笛，如披其图。薄言絷之，于城之阿。罗敷有词，使君若何。
梅岭行
作者：陈邦彦
朝代：明

谁云梅岭高，山椒鸡犬辨鸣号。谁云梅岭险，刘汉丸泥曾不掩。稠叠连峰小径纷，东西百里望如云。悬车束马皆堪度，缀却关门仍有路。轮蹄任辇日交加，领将炎服赴京华。浪誇百二藩南海，岭外较之应十倍。古来守国在人谋，潼关剑阁未云优。君王有道干戈偃，玉帛车书侈壮游。
梦母
作者：陈邦彦
朝代：明

东风入江树，古巢发新枝。有鸟将二雏，中道失其雌。大雏就口食，小雏鸣且悲。感之涕如雨，念我靡依时。悠悠八年所，冥漠恫馀思。峡江匪云远，昨夜梦见之。眷焉问婚嫁，摽梅当及期。念子方食贫，何以为行资。含颦拜稽首，妹氏今远离。严亲重颐养，家督敢言疲。同气亦无几，黾勉分所宜。闻言似颜解，抚慰不能辞。明发一追省，苍茫沾我颐。幽明渺以隔，精爽尝相随。生事尺寸间，俯仰愧埤遗。雁鸣桃花发，母也重犹夷。荏苒日斯迈，胡然天一涯。不能慰重泉，安用生儿为。
梦黎洞石先生招饮大雅堂盖秘书公之诒耶觉而赋之以为先生寿
作者：陈邦彦
朝代：明

云汉委扬粤，辉光烛重溟。邃古虽云邈，箫韶留其声。先皇涤华夏，敷天扬风霆。此邦识真主，晏然不被兵。南园盛儒藻，风徽代相承。秘书奋逸足，百年绍宗灯。宫詹主前导，梁欧为骖乘。三驾入中原，群雄不敢争。既以张南国，亦又垂云仍。缅昔神皇初，诸儒何铮铮。晚起不及见，颓波渐纵横。先生太古徒，家学称绍庭。解绶早来归，三径怡高情。于酒陶彭泽，于诗杜少陵。大雅未榛芜，岿然存典刑。顾兹堂奥上，蹩？何繇登。梦寐时髣髴，渺若蓬与瀛。持此介眉寿，为君祝如渑。
梦黎洞石先生招饮大雅堂盖秘书公之诒耶觉而赋之以为先生寿
作者：陈邦彦
朝代：明
体裁：古风

云汉委扬粤，辉光烛重溟。邃古虽云邈，箫韶留其声。先皇涤华夏，敷天扬风霆。此邦识真主，晏然不被兵。南园盛儒藻，风徽代相承。秘书奋逸足，百年绍宗灯。宫詹主前导，梁欧为骖乘。三驾入中原，群雄不敢争。既以张南国，亦又垂云仍。缅昔神皇初，诸儒何铮铮。晚起不及见，颓波渐纵横。先生太古徒，家学称绍庭。解绶早来归，三径怡高情。于酒陶彭泽，于诗杜少陵。大雅未榛芜，岿然存典刑。顾兹堂奥上，蹩�何繇登。梦寐时髣髴，渺若蓬与瀛。持此介眉寿，为君祝如渑。
樟树阻风
作者：陈邦彦
朝代：明

晓日乍瞳昽，惊波来自北。天气幸未寒，风威尔胡得。凉吹起青蘋，怒涛浮白马。舟人惯耐愁，倚棹长堤下。片片帆南指，湝湝水北流。隔船人去蚤，前路也维舟。近市醉容易，长年唤不应。客心与江水，日夜向金陵。
樟树阻风·其一
作者：陈邦彦
朝代：明

晓日乍瞳昽，惊波来自北。天气幸未寒，风威尔胡得。
樟树阻风·其三
作者：陈邦彦
朝代：明

片片帆南指，湝湝水北流。隔船人去蚤，前路也维舟。
樟树阻风·其二
作者：陈邦彦
朝代：明

凉吹起青蘋，怒涛浮白马。舟人惯耐愁，倚棹长堤下。
樟树阻风·其四
作者：陈邦彦
朝代：明

近市醉容易，长年唤不应。客心与江水，日夜向金陵。
横石舟夜
作者：陈邦彦
朝代：明

野烧平林晚，荒村白苇秋。鸣钲严夜号，藏火辨更筹。破浪怀空切，闻鸡志未酬。前途看渐近，羁客莫深愁。
次答大参区几蘧先生
作者：陈邦彦
朝代：明

不道狂胡俄犯阙，浪传繻葛亦能军。中原半已成鱼烂，草野宁当恋鹿群。燕蓟攀髯愁祲孛，秦淮扈跸盛风云。安危此日资元老，蚤应蒲车翼圣君。
次答家珶赤兄
作者：陈邦彦
朝代：明

济时自昔仗英雄，非曰能之愿下风。但遣行藏殊小草，敢论词赋拟长虹。龙飞建号嘉祥合，雁序临歧感奋同。漫向九关忧虎豹，金陵王气正菁葱。恒干瞿然亦自雄，孤舟横野更飘风。难将幽愤填沧海，剩有悲歌贯白虹。列镇王师元不战，万邦侯王几来同。传闻征戍防淮北，方叔于今已佩葱。
次答家珶赤兄·其一
作者：陈邦彦
朝代：明

济时自昔仗英雄，非曰能之愿下风。但遣行藏殊小草，敢论词赋拟长虹。龙飞建号嘉祥合，雁序临歧感奋同。漫向九关忧虎豹，金陵王气正菁葱。
次答家珶赤兄·其二
作者：陈邦彦
朝代：明

恒干瞿然亦自雄，孤舟横野更飘风。难将幽愤填沧海，剩有悲歌贯白虹。列镇王师元不战，万邦侯王几来同。传闻征戍防淮北，方叔于今已佩葱。
次答曾清仲
作者：陈邦彦
朝代：明

皇造当震业，中兴方兆谋。肉食岂无人，所需在英猷。往事既以误，蓬茅怀杞忧。闻者粲然笑，谁能念同舟。庶几竭精诚，感格明与幽。二仪何附圣，良亦气所浮。以兹捧土微，逝欲障狂流。同人闻此行，慰藉称壮游。挟琴佐素酒，商歌义兼优。念子虽投閒，乃心在凝旒。筑台自隗始，庶以倡同仇。离筵不尽醉，委之置道周。我怀如靡及，非以爵通侯。
次答李中郎兼怀邓玉叔
作者：陈邦彦
朝代：明

江村阒寂掩柴扉，相约过从兴屡违。何意惠风诒佩玖，每于香雪想容辉。君从图史开南面，客有间关赋匪饥。记取楼头杯酒夜，绕檐春雨尚依稀。
次答罗文昭
作者：陈邦彦
朝代：明

闻报旬来独卧干，魂摇天阙梦犹寒。公车未必如方朔，木榻还应愧幼安。谁为君王申九伐，况闻功业起三韩。艰危宏济须公等，肯遣萧条老鹖冠。
次答罗若思
作者：陈邦彦
朝代：明

犹及生初识太平，盛时风物叹斯征。但闻帝子啼魂怨，不见军中胡胆惊。万国可能忘祖德，九玄终自祐皇明。披吟却简迎降传，愁极翻令欲绝缨。
次答董才孺
作者：陈邦彦
朝代：明

漫道孤臣远，宁堪血泪殷。重明回日驭，长路忆天闲。列戍开中土，穷边峙故山。岩居差未厌，何以破愁颜。严城青火夕，古道白沙殷。不有杞人恤，其能桑者闲。悲歌怀旷代，旅梦信关山。何日咨微贱，迟君一解颜。
次答董才孺·其一
作者：陈邦彦
朝代：明

漫道孤臣远，宁堪血泪殷。重明回日驭，长路忆天闲。列戍开中土，穷边峙故山。岩居差未厌，何以破愁颜。
次答董才孺·其二
作者：陈邦彦
朝代：明

严城青火夕，古道白沙殷。不有杞人恤，其能桑者闲。悲歌怀旷代，旅梦信关山。何日咨微贱，迟君一解颜。
次答谢伯子
作者：陈邦彦
朝代：明

谁向羊肠鉴覆车，盈盈京国盛簪裾。龙髯尚掩桥山涕，雁足新惊塞外书。甲恶可堪供偃仰，杼空何以策留馀。叩阍昨日惭疏拙，仓兄填膺半未抒。草莽何期奉御纶，归装犹映五云新。即教岩树能招隐，长向天章颂作人。晏岁别离惊远梦，他乡行色共江春。有怀报国君先达，案牍为劳莫厌尘。
次答谢伯子·其一
作者：陈邦彦
朝代：明

谁向羊肠鉴覆车，盈盈京国盛簪裾。龙髯尚掩桥山涕，雁足新惊塞外书。甲恶可堪供偃仰，杼空何以策留馀。叩阍昨日惭疏拙，仓兄填膺半未抒。
次答谢伯子·其二
作者：陈邦彦
朝代：明

草莽何期奉御纶，归装犹映五云新。即教岩树能招隐，长向天章颂作人。晏岁别离惊远梦，他乡行色共江春。有怀报国君先达，案牍为劳莫厌尘。
次答黄秉昭
作者：陈邦彦
朝代：明

丁年拚落魄，何意际斯时。万国歌哀郢，孤怀赋载驰。治安应有策，边计本无奇。客自思高密，毋为但赌棋。
次答黎洞石先生
作者：陈邦彦
朝代：明

巨浸无堤纵所如，馀波疑欲及吾庐。感时泪尽频看剑，报国身微但著书。天下尚仍平世习，几时重起故宫墟。丹成一缕同精卫，繇蘖悬知自可嘘。
次郡丞卢缜存先生韵兼答黄子
作者：陈邦彦
朝代：明

谁赌长安与□臣，海隅无路叩高旻。不因庙社钟真主，那得江湖寄此身。故国惔焚兼玉石，兴朝延揽盛弓轮。临歧绮赠惭珍重，未遣□□笑妄人。宵衣闻道叹无臣，就义从容泣上旻。不那已成千古恨，可应深恋百年身。河南邓禹非因荐，晋国郇模岂待轮。漫道明珠已寥阔，度关迟尔弃繻人。
次郡丞卢缜存先生韵兼答黄子·其一
作者：陈邦彦
朝代：明

谁赌长安与□臣，海隅无路叩高旻。不因庙社钟真主，那得江湖寄此身。故国惔焚兼玉石，兴朝延揽盛弓轮。临歧绮赠惭珍重，未遣□□笑妄人。
次郡丞卢缜存先生韵兼答黄子·其二
作者：陈邦彦
朝代：明

宵衣闻道叹无臣，就义从容泣上旻。不那已成千古恨，可应深恋百年身。河南邓禹非因荐，晋国郇模岂待轮。漫道明珠已寥阔，度关迟尔弃繻人。
江上
作者：陈邦彦
朝代：明

帆影宵仍远，山容午始开。水禽无意绪，飞去又飞来。
江上逢大行哀诏适欧嘉可惠寄诗箑伏枕无聊次韵奉答语于来赠不伦以志感也
作者：陈邦彦
朝代：明

噫欷歔，天南遗民此日抱乌号，回风萧萧兮燕云万里望空劳。客子悲来病骨高，目随缟素送轻舠。十有七年明圣主，一旦谁知身似羽。万方闻变已经时，哀诏初来秋半去。九鼎凝禧再奠年，中兴勋业仗群贤。阿谁淹久皇华节，却教纷籍恣讹传。君不见昏迷天象羲和戮，况也阳曦掩炤归濛谷。泄泄前车憯莫惩，谁与发愤为雄佐光复。扣舷号恸一狂奴，欲趋南国忘南禺。凭将却寄称诗者，读未成声泪双下。
浈阳峡
作者：陈邦彦
朝代：明

双峰若人立，举手相攀摘。步障四十里，恺崇势均敌。浈水出其下，石窍怒奔激。南去沧溟深，北上危峰逖。磴道虽新凿，猿猱愁绝壁。往年挂牵夫，山鬼至今嗅。岭外多形胜，险易相撠掖。从王未厌纡，禦侮贵其僻。通道信云功，毋乃为张趯。勖哉慎设险，罔俾生民螫。
浩溪雨泊
作者：陈邦彦
朝代：明

两度篷窗雨，清溪与浩溪。魂摇秋早晏，身逐岭东西。雁叫江枫变，蝉鸣陇秫齐。无人知客况，愁坐独栖栖。道远看山改，秋深觉雨稀。晴云迷晓望，凉月送宵辉。木叶纤纤下，江流寸寸微。蘧然成信宿，飞梦绕渔矶。
浩溪雨泊·其一
作者：陈邦彦
朝代：明

两度篷窗雨，清溪与浩溪。魂摇秋早晏，身逐岭东西。雁叫江枫变，蝉鸣陇秫齐。无人知客况，愁坐独栖栖。
浩溪雨泊·其二
作者：陈邦彦
朝代：明

道远看山改，秋深觉雨稀。晴云迷晓望，凉月送宵辉。木叶纤纤下，江流寸寸微。蘧然成信宿，飞梦绕渔矶。
清远城陷题朱氏池亭·其一
作者：陈邦彦
朝代：明

无拳无勇，无饷无兵。联络山海，矢佐中兴。天命不佑，祸患是婴。千秋而下，鉴此孤贞。
清远城陷题朱氏池亭·其三
作者：陈邦彦
朝代：明

恋阙孤怀尽，悬丝一命微。负伤如未觉，无泪不须挥。鱼吮艰贞血，水为赙襚衣。秪应魂气在，长绕玉阶飞。
清远城陷题朱氏池亭·其二
作者：陈邦彦
朝代：明

平生报国怀深，望断西方好音。已共苌弘化碧，还同屈子俱沉。
清远江上饮故人旅舍
作者：陈邦彦
朝代：明

峡江西下水漫漫，山郭当年醉里看。朋好几回悬梦寐，扁舟何意此盘桓。岁华别去催颜老，时事忧来问路难。能似客秋凉月夜，饼？初熟戏新欢。
清远江上饮故人旅舍
作者：陈邦彦
朝代：明
体裁：七言律诗

峡江西下水漫漫，山郭当年醉里看。朋好几回悬梦寐，扁舟何意此盘桓。岁华别去催颜老，时事忧来问路难。能似客秋凉月夜，饼�初熟戏新欢。
渡江
作者：陈邦彦
朝代：明

别来能几日，不觉渐成寒。风景他乡异，梅花两地看。渡江人欲倦，临水路偏难。尚笑絺衣在，听砧夜向残。
狱中传闻张芷园遇害歌以吊之
作者：陈邦彦
朝代：明

三百年来世泽孤，寥寥岭外数狂夫。邮筒每恨东西隔，鼎足那堪次第徂。人世谁与不死者，他时公等亦生乎。罗浮山下多琪树，休逐啼鹃带血呼。
狱中步文丞相韵
作者：陈邦彦
朝代：明

生涯少壮但传经，通籍才周两岁星。乡国愁看成陨箨，室家宁计问飘萍。万言旧疏还谁乙，五木严刑拚备丁。泉路若逢文信国，不知双眼可谁青。
狱中自述
作者：陈邦彦
朝代：明

去岁承恩桂海漘，何期国步倍多迍。室中自起金戈衅，天外俄飞铁骑尘。入梦翠华频想像，招携乌合每逡巡。经年辛苦惭何补，应识皇明有死臣。
留石堂诗为严秋野郡守
作者：陈邦彦
朝代：明

一代循良共此堂，三峰新峙石苍苍。欲知砥柱东南意，海不扬波致越裳。楚台新报半沉浮，五马骖驔粤海头。此日叩阍人尽望，使君能与石俱留。八桂诒来粤所稀，即教携去未云非。如何皂盖三年远，不载青山一石归。九曜崚嶒傍粤台，仙羊五色未蒿莱。南中自古多奇绩，鼎足还应待后来。
留石堂诗为严秋野郡守·其一
作者：陈邦彦
朝代：明

一代循良共此堂，三峰新峙石苍苍。欲知砥柱东南意，海不扬波致越裳。
留石堂诗为严秋野郡守·其三
作者：陈邦彦
朝代：明

八桂诒来粤所稀，即教携去未云非。如何皂盖三年远，不载青山一石归。
留石堂诗为严秋野郡守·其二
作者：陈邦彦
朝代：明

楚台新报半沉浮，五马骖驔粤海头。此日叩阍人尽望，使君能与石俱留。
留石堂诗为严秋野郡守·其四
作者：陈邦彦
朝代：明

九曜崚嶒傍粤台，仙羊五色未蒿莱。南中自古多奇绩，鼎足还应待后来。
疏草成
作者：陈邦彦
朝代：明

七尺昂藏愧此躯，褐衣徒步一迂儒。未能健翮随鸿鹄，谁与修弧射狂胡。忧国独馀填海恨，著书何异徙山愚。盈廷此日多长策，为问刍荛定有无。严寒风色昼萧萧，极目关河涕泪遥。陇首自啼秦吉了，军中宁乏霍嫖姚。雁臣聚朔卢龙暗，鲛室徂秋赤魃骄。纵使微忱动天听，空言何补圣明朝。
疏草成·其一
作者：陈邦彦
朝代：明

七尺昂藏愧此躯，褐衣徒步一迂儒。未能健翮随鸿鹄，谁与修弧射狂胡。忧国独馀填海恨，著书何异徙山愚。盈廷此日多长策，为问刍荛定有无。
疏草成·其二
作者：陈邦彦
朝代：明

严寒风色昼萧萧，极目关河涕泪遥。陇首自啼秦吉了，军中宁乏霍嫖姚。雁臣聚朔卢龙暗，鲛室徂秋赤魃骄。纵使微忱动天听，空言何补圣明朝。
登吴城望湖亭
作者：陈邦彦
朝代：明

望湖亭上望鄱湖，想像开天旧战图。列较赳桓共庙略，百灵先后奏徵符。黄龙狎浪俄深浅，苍兕乘风半有无。遗烈只今丰镐在，觐扬应复仗神谟。
登回峰寺
作者：陈邦彦
朝代：明

北风留客太依依，客伴相携访翠微。竹影见荣空复色，东林传法是耶非。澄湖近□茆堂静，曲径藏秋绿树肥。遥望秦川正烽火，徘徊登陟欲忘归。
秋日偶成丁亥仲春余归自岭右暂憩乡园读杜工部秦州杂咏怅然感怀因次其韵·其一
作者：陈邦彦
朝代：明
体裁：五言律诗

故国还春色，逋人此倦游。闭帘门内影，兼辆客中愁。鼙鼓连三月，车书隔九秋。奋飞如可达，儿稚谩相留。
秋风
作者：陈邦彦
朝代：明

剧饮经时暑未消，疏林深夜送刁调。来从塞上疑羌管，听入钱塘误海潮。千里莼鲈吴客梦，百畦兰蕙楚魂招。群芳莫漫悲摇落，要遣人间识后凋。早稻才收晚稻黄，使船如马信帆樯。时因回合占师律，为辨雄雌识大王。何处征途歌葛屦，有人狎坐理霓裳。相思莫遣罗衣薄，河汉西流夜未央。似较封姨又一家，年年相约待乘槎。巧将丹艧施枫叶，胜有黄金布菊花。霮䨴夜凝仙掌露，熹微朝绚赤城霞。同游最忆龙山胜，妆点新辞与孟嘉。阊阖天开涣汗多，琼楼高处挠霜娥。声传回野韝鹰鸷，冻合层云候雁过。龙火戒寒催筑圃，角弓初劲解防河。马肥好度阴山碛，银鬣分飘奏凯歌。
秋风·其一
作者：陈邦彦
朝代：明

剧饮经时暑未消，疏林深夜送刁调。来从塞上疑羌管，听入钱塘误海潮。千里莼鲈吴客梦，百畦兰蕙楚魂招。群芳莫漫悲摇落，要遣人间识后凋。
秋风·其三
作者：陈邦彦
朝代：明

似较封姨又一家，年年相约待乘槎。巧将丹艧施枫叶，胜有黄金布菊花。霮䨴夜凝仙掌露，熹微朝绚赤城霞。同游最忆龙山胜，妆点新辞与孟嘉。
秋风·其二
作者：陈邦彦
朝代：明

早稻才收晚稻黄，使船如马信帆樯。时因回合占师律，为辨雄雌识大王。何处征途歌葛屦，有人狎坐理霓裳。相思莫遣罗衣薄，河汉西流夜未央。
秋风·其四
作者：陈邦彦
朝代：明

阊阖天开涣汗多，琼楼高处挠霜娥。声传回野韝鹰鸷，冻合层云候雁过。龙火戒寒催筑圃，角弓初劲解防河。马肥好度阴山碛，银鬣分飘奏凯歌。
端午前一日同马子龙寓家珶赤兄拳曜轩吴尔景载酒过访邓行玉梁苑郎适至赋得二首
作者：陈邦彦
朝代：明

彩丝云已近，鼍鼓寂无喧。世讲能过酒，怀人兼在门。雨销烦暑瘴，灯乱去留魂。谁遣淳于醉，离情未许论。烛光频见跋，笑语尚馀喧。小作平原约，如高靖郭门。山城悬宿梦，泽畔慰吟魂。莫以归与叹，前期更可论。
端午前一日同马子龙寓家珶赤兄拳曜轩吴尔景载酒过访邓行玉梁苑郎适至赋得二首·其一
作者：陈邦彦
朝代：明

彩丝云已近，鼍鼓寂无喧。世讲能过酒，怀人兼在门。雨销烦暑瘴，灯乱去留魂。谁遣淳于醉，离情未许论。
端午前一日同马子龙寓家珶赤兄拳曜轩吴尔景载酒过访邓行玉梁苑郎适至赋得二首·其二
作者：陈邦彦
朝代：明

烛光频见跋，笑语尚馀喧。小作平原约，如高靖郭门。山城悬宿梦，泽畔慰吟魂。莫以归与叹，前期更可论。
答黎恭甫伟长
作者：陈邦彦
朝代：明

城南杯酒共依依，奋袂晨征愿已违。弱骨自缘忧国瘦，旅魂时逐故园飞。未更世路狂应怪，纵有昌言力较微。惭愧故人诗尽好，病中吟望一沾衣。
经吉安郡城有感
作者：陈邦彦
朝代：明

万井千家绕郭门，轩轩新筑间颓垣。可因戎马惊鹅鹳，其奈簪缨化鹤猿。行露未晞聊假息，清江难浣是师言。尚怜信国风流在，燕市遥招柏府魂。
自九江还龙山
作者：陈邦彦
朝代：明

行遁经年后，扁舟晚渡江。语乡犹故里，于国已他邦。同瑁还谁受，冠緌复几双。眼穿怜小妇，愁绝对银缸。
自奉新抵芦潭舟中口号
作者：陈邦彦
朝代：明

豫章城下别同游，却度西山上小舟。一诺肯令惭季布，片言聊复借曹丘。百里而遥一日过，匆匆为别饮无何。京华已愧严徐晚，城内从教卓郑多。山村水郭夜频谙，信宿官衙梦颇酣。孤棹更从深树出，暮云斜月落江潭。故园年少爱风筝，入夜轻弦也自鸣。欹枕忽惊时序似，听来元是水车声。编竹浮苴横绝河，舟人斗巧阙中过。轻装自此犹嫌浅，经岁漕粮定若何。有约吴城度蠡澜，打头无那北风寒。朅来数日无馀事，赢得西山四面看。西去烽烟渐报平，袁州河下凯旋兵。山民缩朒宁烦问，昨日新吴亦闭城。涂家渡口建河漪，十里怀人薄暮时。闻道山家团结好，隔年兵寇避旌旗。翠浮红敛暮云赊，山霭苍苍见月华。前浦不知投宿处，坐移深树认人家。万峰矗矗水潺潺，浅浅沙堤曲曲湾。独泛轻舟下溪去，西山东望是东山。
自奉新抵芦潭舟中口号·其一
作者：陈邦彦
朝代：明

豫章城下别同游，却度西山上小舟。一诺肯令惭季布，片言聊复借曹丘。
自奉新抵芦潭舟中口号·其七
作者：陈邦彦
朝代：明

西去烽烟渐报平，袁州河下凯旋兵。山民缩朒宁烦问，昨日新吴亦闭城。
自奉新抵芦潭舟中口号·其三
作者：陈邦彦
朝代：明

山村水郭夜频谙，信宿官衙梦颇酣。孤棹更从深树出，暮云斜月落江潭。
自奉新抵芦潭舟中口号·其九
作者：陈邦彦
朝代：明

翠浮红敛暮云赊，山霭苍苍见月华。前浦不知投宿处，坐移深树认人家。
自奉新抵芦潭舟中口号·其二
作者：陈邦彦
朝代：明

百里而遥一日过，匆匆为别饮无何。京华已愧严徐晚，城内从教卓郑多。
自奉新抵芦潭舟中口号·其五
作者：陈邦彦
朝代：明

编竹浮苴横绝河，舟人斗巧阙中过。轻装自此犹嫌浅，经岁漕粮定若何。
自奉新抵芦潭舟中口号·其八
作者：陈邦彦
朝代：明

涂家渡口建河漪，十里怀人薄暮时。闻道山家团结好，隔年兵寇避旌旗。
自奉新抵芦潭舟中口号·其六
作者：陈邦彦
朝代：明

有约吴城度蠡澜，打头无那北风寒。朅来数日无馀事，赢得西山四面看。
自奉新抵芦潭舟中口号·其十
作者：陈邦彦
朝代：明

万峰矗矗水潺潺，浅浅沙堤曲曲湾。独泛轻舟下溪去，西山东望是东山。
自奉新抵芦潭舟中口号·其四
作者：陈邦彦
朝代：明

故园年少爱风筝，入夜轻弦也自鸣。欹枕忽惊时序似，听来元是水车声。
至日小集
作者：陈邦彦
朝代：明

轻缇初报一阳来，晴雪缤纷炤举杯。玉殿威仪新节序，金陵云物旧观台。春迎斗柄行东指，天转炎曦渐北回。献赋未能惭浪迹，乡心还逐绣纹催。
舟发珠江承诸子携酒饯送用前韵赋别
作者：陈邦彦
朝代：明

扬舲挝鼓发江干，变徵声高七月寒。夜竹可能知大汉，日边何处是长安。杯因惜别兼贤圣，策为忧时杂管韩。燕石自惭仍跃冶，归来休笑旧儒冠。
舟发韶州赠宋大都督
作者：陈邦彦
朝代：明

乾坤板荡纲维裂，燕蓟阴霾鼓声歇。灵长不改旧河山，庙社幸悬新日月。累臣万死有馀诛，遗恨千秋留哽咽。义士依墙欲控谁，书生洒泪浑如血。长组徒惭七尺躯，击贼拟凭三寸舌。弃家北上走金陵，先度韶阳瞻节钺。共传客揖大将军，幕府闻之皆叹绝。将军风槩古人同，疆场南北多殊烈。誓提义旅见君王，旋向西秦歼逆孽。麾下元多浑侍中，竹林况有邵康节。朅来我亦慕伊人，望之不见中怀结。愿因邮致访高踪，更与盱衡商俊杰。丈夫报国各努力，何问崇高与卑孑。江上维舟五日强，三复载驰增感切。悲歌投赠写中丹，击楫扬舲向天阙。
薄游
作者：陈邦彦
朝代：明

极目枫林外，故园安在哉。山川曾有约，秋半未归来。暝色千峰雨，江声万壑雷。薄游仍度峡，乡梦莫轻催。
西南七夕
作者：陈邦彦
朝代：明

为问银河事有无，宵深长自望黄姑。千家古驿离愁少，争向檐前戏网蛛。同舟端不负前期，沙际停桡坐语迟。想见故园瓜果熟，夜凉如水度秋嬉。
西南七夕·其一
作者：陈邦彦
朝代：明

为问银河事有无，宵深长自望黄姑。千家古驿离愁少，争向檐前戏网蛛。
西南七夕·其二
作者：陈邦彦
朝代：明

同舟端不负前期，沙际停桡坐语迟。想见故园瓜果熟，夜凉如水度秋嬉。
西山道中
作者：陈邦彦
朝代：明

山光如爱客，历历送轮蹄。近野黄埃散，遥空翠浪齐。路移峰欲似，径转日初西。未暇谋登陟，毋云句可携。
访亦非禅师
作者：陈邦彦
朝代：明

卓锡何年自石头，禅心孤迥禁城幽。秪园旧接陶彭泽，芋火曾盟李邺侯。王气只今回紫极，法轮应借柱阎浮。平乘一涕尘根在，此理吾师见许不。
访同里龙宗尼有周生者呼其爱姬行酒有留髡之志姬通词赋工翰墨坐中书箑见诒不知仆之为伧父也诗以谢之
作者：陈邦彦
朝代：明

家乡遥在越城南，酒国相携恣所探。游冶可能同侠少，綵毫时复倚清酣。十离洪度应何远，一石淳于愧未堪。漫向妆台留姓字，镜中双鬓已毵毵。
访宋鸿羽先生弗及
作者：陈邦彦
朝代：明

繁气日乘除，二仪何寥廓。往世既莫追，来兹渺难度。我闻古哲人，前知如炤灼。于汉颂京焦，于晋称管郭。史册传其语，而今不可作。伟哉宋先生，名理渊以博。足迹半中原，神姿方矍铄。大者谈废兴，小之验风角。冥搜析纠纷，大义恣挥霍。先几告徵符，已事悉如酢。渺余谋面晚，向往神先跃。道韶闻动定，抵虔云已邈。不后复不先，相违惟一昔。缅忆淩江道，六日卧高阁。何哉阨良晤，此病洵云疟。雠逆聚秦陇，匈奴蹑河朔。庶几闻绪论，于以起文弱。草莽但杞愚，至人犹屈蠖。何时觏遐踪，高谈叩冥漠。
赠人
作者：陈邦彦
朝代：明

芳草原头谷鸟鸣，晚云如意护层城。一尊浊酒三更约，消尽东台夜雨声。
赠何时乂
作者：陈邦彦
朝代：明

风送棠梨五辆轻，莺花如笑度江城。投来片刺休容易，处土当年字正平。
赠家都阃铭新演实昆弟
作者：陈邦彦
朝代：明

蒋陵南望越山长，旅舍相依爱二方。泽雾几年成豹采，风飙今日待鹰扬。尘途谁辨安邦手，藿食频回济世肠。块垒未平聊纵酒，如卿端许预吾狂。
赠建昌陈经甫
作者：陈邦彦
朝代：明

相逢何必旧知名，海内朋交亦弟兄。最喜盍簪同意气，况于华胄又宗盟。蘧庐剧语皆忧国，梓里褒衣解治兵。天下未平才俊少，匡庐宁许老长城。
赠新婚者
作者：陈邦彦
朝代：明

阳回玉律起春风，游子经年笑转蓬。一曲凤箫听未厌，想君犹在綵楼中。
赠杨杲生
作者：陈邦彦
朝代：明

矫矫南国代有雄，将军高躅俨遗风。为筹屯政因成帙，偶托闺词亦复工。墨垒几人称劲敌，书城如尔是元戎。好凭诗律当师律，勒取登坛第一功。
赠梁渐子
作者：陈邦彦
朝代：明

径寸明月珠，远在南海湄。一朝登廊庙，万乘扬光煇。物产固无尽，重轻各有时。圣明宝得贤，川岳气应之。有美方茂龄，蛟宫失其奇。古道深自勖，高文列鼎彝。对此希代质，顾我为小玑。嗜欲会将至，光怪方陆离。愿言献天子，南琛良在兹。有怀不自喻，无金喜结客。志意匪恒期，时以寄吾迹。所思如有人，求之不可得。及门曾子固，于君为夙昔。闻声已相思，耿耿在中鬲。九年春正月，夜光皎如璧。醉里从群谢，座中犹别识。迟明读君书，读之动颜色。薰以兰蕙膏，崇以珠翠饰。令质本自妍，区区非所益。帐中不敢秘，服膺永无斁。大雅属榛芜，小言多破道。独行徒侣稀，时复孤怀抱。志士谢众咻，千秋恣元讨。俛首为制义，不如古文好。近犹淩晋魏，远乃追雒镐。渺思入青冥，瞻瞩周浑灏。同时陆浚仪，一见惊绝倒。忆我如君时，怀古意如捣。饥驱谋旦夕，十年坐草草。穷达知有时，立志悔不早。所愿行其言，毋为但词藻。海氛初就平，骄敌犹匪茹。潢池有弄兵，逋诛在秦豫。材官非不足，往往烦召募。司农忧转饷，反裘未遑顾。遂使圣躬劳，况也诸曹署。草茅空有怀，所守在章句。温饱非良图，毛锥复何与。子房信文弱，乃复多智数。怀哉圯石人，斯人良可慕。君如对承明，何以借前箸。
赠梁渐子·其一
作者：陈邦彦
朝代：明

径寸明月珠，远在南海湄。一朝登廊庙，万乘扬光煇。物产固无尽，重轻各有时。圣明宝得贤，川岳气应之。有美方茂龄，蛟宫失其奇。古道深自勖，高文列鼎彝。对此希代质，顾我为小玑。嗜欲会将至，光怪方陆离。愿言献天子，南琛良在兹。
赠梁渐子·其三
作者：陈邦彦
朝代：明

大雅属榛芜，小言多破道。独行徒侣稀，时复孤怀抱。志士谢众咻，千秋恣元讨。俛首为制义，不如古文好。近犹淩晋魏，远乃追雒镐。渺思入青冥，瞻瞩周浑灏。同时陆浚仪，一见惊绝倒。忆我如君时，怀古意如捣。饥驱谋旦夕，十年坐草草。穷达知有时，立志悔不早。所愿行其言，毋为但词藻。
赠梁渐子·其二
作者：陈邦彦
朝代：明

有怀不自喻，无金喜结客。志意匪恒期，时以寄吾迹。所思如有人，求之不可得。及门曾子固，于君为夙昔。闻声已相思，耿耿在中鬲。九年春正月，夜光皎如璧。醉里从群谢，座中犹别识。迟明读君书，读之动颜色。薰以兰蕙膏，崇以珠翠饰。令质本自妍，区区非所益。帐中不敢秘，服膺永无斁。
赠梁渐子·其四
作者：陈邦彦
朝代：明

海氛初就平，骄敌犹匪茹。潢池有弄兵，逋诛在秦豫。材官非不足，往往烦召募。司农忧转饷，反裘未遑顾。遂使圣躬劳，况也诸曹署。草茅空有怀，所守在章句。温饱非良图，毛锥复何与。子房信文弱，乃复多智数。怀哉圯石人，斯人良可慕。君如对承明，何以借前箸。
赠端州符伯清
作者：陈邦彦
朝代：明

淮海新承吐握馀，为怜声气枉高车。驴儿背上频惊诧，今日从君读异书。倾盖都门语便深，孤踪犹自恋长林。东山不为苍生起，谁与当年挽陆沉。
赠端州符伯清·其一
作者：陈邦彦
朝代：明

淮海新承吐握馀，为怜声气枉高车。驴儿背上频惊诧，今日从君读异书。
赠端州符伯清·其二
作者：陈邦彦
朝代：明

倾盖都门语便深，孤踪犹自恋长林。东山不为苍生起，谁与当年挽陆沉。
赠苏宇霖饷部
作者：陈邦彦
朝代：明

多难今相见，神州半陆沉。有怀劻国步，何意恋朝簪。扬历皆殊绩，朋交寄素襟。独怜缝掖旧，空负济时心。踰淮无寸土，浮海独全师。突骑增蕃卫，长鲸避羽旗。才名交口遍，威略建牙迟。何日妖氛靖，韩陵读旧碑。古人云已邈，铁汉可能多。有剑曾枭敌，无钱肯系靴。乘车盟不负，卮酒醉频过。世路仍资格，清名奈尔何。当年曾并辔，十载让先鞭。牍岂三千奏，樽惭五石坚。山河供雪涕，岁月入霜颠。为忆曾夫子，酬知意惘然。
赠苏宇霖饷部·其一
作者：陈邦彦
朝代：明

多难今相见，神州半陆沉。有怀劻国步，何意恋朝簪。扬历皆殊绩，朋交寄素襟。独怜缝掖旧，空负济时心。
赠苏宇霖饷部·其三
作者：陈邦彦
朝代：明

古人云已邈，铁汉可能多。有剑曾枭敌，无钱肯系靴。乘车盟不负，卮酒醉频过。世路仍资格，清名奈尔何。
赠苏宇霖饷部·其二
作者：陈邦彦
朝代：明

踰淮无寸土，浮海独全师。突骑增蕃卫，长鲸避羽旗。才名交口遍，威略建牙迟。何日妖氛靖，韩陵读旧碑。
赠苏宇霖饷部·其四
作者：陈邦彦
朝代：明

当年曾并辔，十载让先鞭。牍岂三千奏，樽惭五石坚。山河供雪涕，岁月入霜颠。为忆曾夫子，酬知意惘然。
赠郭我示
作者：陈邦彦
朝代：明

十日避旗鼓，相逢未赠言。小巫良自怯，大雅更谁论。伏暑宜杯酒，秋光忆故园。共将诗作活，工拙两堪存。
赣关接云淙老师手书兼闻大疏
作者：陈邦彦
朝代：明

天造钟圣明，敷求极南海。先皇留旧德，苍生望槐宰。蹇蹇志匪他，忧国我心痗。闻变已趣装，主恩况踰倍。出处有大义，报称如靡逮。新衔例有辞，良亦臣丹在。小子庸何知，远咨及微猥。途次奉诲言，跂予望风采。叱驭正駪駪，云台方洒洒。宏赞愿蚤闻，旂常炤千载。驱车靡晨夕，川原不我与。行行度赣关，计旬已盈五。缅昔发珠江，闻者相枝拄。夫子未心许，乃亦不色拒。跃冶固所矜，譬之狂狷侣。道路阻且长，江皋日延伫。珍重书中理，进退慎所处。匪为一身谋，而以观干蛊。古人有大略，九九尚可举。言有重百朋，亦有轻一羽。孤怀惟自靖，遑知吐与茹。传闻多异辞，沉忧切中腑。勉旃卜此行，岂必吟梁父。
赣关接云淙老师手书兼闻大疏·其一
作者：陈邦彦
朝代：明

天造钟圣明，敷求极南海。先皇留旧德，苍生望槐宰。蹇蹇志匪他，忧国我心痗。闻变已趣装，主恩况踰倍。出处有大义，报称如靡逮。新衔例有辞，良亦臣丹在。小子庸何知，远咨及微猥。途次奉诲言，跂予望风采。叱驭正駪駪，云台方洒洒。宏赞愿蚤闻，旂常炤千载。
赣关接云淙老师手书兼闻大疏·其二
作者：陈邦彦
朝代：明

驱车靡晨夕，川原不我与。行行度赣关，计旬已盈五。缅昔发珠江，闻者相枝拄。夫子未心许，乃亦不色拒。跃冶固所矜，譬之狂狷侣。道路阻且长，江皋日延伫。珍重书中理，进退慎所处。匪为一身谋，而以观干蛊。古人有大略，九九尚可举。言有重百朋，亦有轻一羽。孤怀惟自靖，遑知吐与茹。传闻多异辞，沉忧切中腑。勉旃卜此行，岂必吟梁父。
辛巳元日自题小像因怀邓玉叔
作者：陈邦彦
朝代：明

缥缈重溟接太虚，汉台刘苑尽皇舆。凭高欲骋天南目，简点晴岚护草庐。鲜原嘉卉正纷披，双鬓应凭笑猬皮。最是丹青描不尽，芳心无那寄江蓠。风流安石恋攀跻，比拟年华渐欲齐。却较东山输一着，许来声伎不曾携。故人相约访蓬茅，岁旦披图一解嘲。同乐也须吾党在，冶城何似凤城坳。
辛巳元日自题小像因怀邓玉叔·其一
作者：陈邦彦
朝代：明

缥缈重溟接太虚，汉台刘苑尽皇舆。凭高欲骋天南目，简点晴岚护草庐。
辛巳元日自题小像因怀邓玉叔·其三
作者：陈邦彦
朝代：明

风流安石恋攀跻，比拟年华渐欲齐。却较东山输一着，许来声伎不曾携。
辛巳元日自题小像因怀邓玉叔·其二
作者：陈邦彦
朝代：明

鲜原嘉卉正纷披，双鬓应凭笑猬皮。最是丹青描不尽，芳心无那寄江蓠。
辛巳元日自题小像因怀邓玉叔·其四
作者：陈邦彦
朝代：明

故人相约访蓬茅，岁旦披图一解嘲。同乐也须吾党在，冶城何似凤城坳。
还自凤城寄谢潘孺文太学
作者：陈邦彦
朝代：明

胜赏烦相命，高轩枉再过。君应怜意气，予自笑磋砣。旅馆蒹葭思，青灯杕杜歌。不辞课僮仆，长为剪藤萝。
送叶公士还吴
作者：陈邦彦
朝代：明

越海浩茫茫，涵虚王百谷。自昔神山浮，峰峦削苍玉。别岛不知数，海上如凫浴。叶子自北来，三年凤城曲。凤山郁岧峣，鉴江环其麓。石桥卧长虹，波光炫绮縠。五月荔子丹，榴火燄相烛。冬气仍暄暖，岩岫多卉木。少府官署閒，清歌时互属。谈玄对大阮，论文兼小陆。山川有玄赏，半作丘索读。我闻汉腐史，文章寄马足。游兴渺无际，南尽湘陵竹。百粤时未通，五岭苦羁束。君今赋倦游，归途幽胜熟。片帆发香浦，暮雨迷中宿。三峡指庾关，啼猿声断续。囊贮罗浮去，山灵共追逐。长啸揖龙门，回头谢帝倏。眷言交游中，臭味互芬馥。所恨相见晚，如何分袂速。丈夫志四方，群聚岂麋鹿。中原大如斗，揽之不盈匊。谁能向户牖，终日长龌龊。睽合未足论，肝胆遥相勖。会当骋亨衢，万里恣游目。
送朱镜澄解官还吴
作者：陈邦彦
朝代：明

言辞越江水，归醉洞庭春。南国浮云尽，天涯别梦新。垂杨迷驿路，綵服倦游尘。渐喜秋风近，承欢荐美莼。
送陈集五还闽因忆谢衷伯
作者：陈邦彦
朝代：明
体裁：七言律诗

潢池消息近何如，千里关山驿路初。闻有司戎移幕府，不妨儒服在郊除。向来谢朓惊烽火，今日元方急简书。游绪未堪频怨别，因君传语讯离居。
送陈集五还闽因忆谢衷伯
作者：陈邦彦
朝代：明

潢池消息近何如，千里关山驿路初。闻有司戎移幕府，不妨儒服在郊除。向来谢脁惊烽火，今日元方急简书。游绪未堪频怨别，因君传语讯离居。
送黄符鼎奉表入京
作者：陈邦彦
朝代：明

万国欢承锡类新，诏从丹峤礼元臣。对扬漫道长安远，咫尺威颜在紫宸。胡考先臣拜宠嘉，八年今日重宣麻。南中父老争扶杖，圣代承恩第一家。绿野身名魏阙心，玄成衔谢为恩深。汉廷可但扶阳宠，殷室还期傅说霖。花簇邮亭湛露匀，到时犹及上林春。彤廷若问苍生意，重嗣明谐抚五辰。
送黄符鼎奉表入京·其一
作者：陈邦彦
朝代：明

万国欢承锡类新，诏从丹峤礼元臣。对扬漫道长安远，咫尺威颜在紫宸。
送黄符鼎奉表入京·其三
作者：陈邦彦
朝代：明

绿野身名魏阙心，玄成衔谢为恩深。汉廷可但扶阳宠，殷室还期傅说霖。
送黄符鼎奉表入京·其二
作者：陈邦彦
朝代：明

胡考先臣拜宠嘉，八年今日重宣麻。南中父老争扶杖，圣代承恩第一家。
送黄符鼎奉表入京·其四
作者：陈邦彦
朝代：明

花簇邮亭湛露匀，到时犹及上林春。彤廷若问苍生意，重嗣明谐抚五辰。
遣怀
作者：陈邦彦
朝代：明

驱车踰岭信间关，风阻扁舟尽日閒。已觉客愁盈蠡泽，愧无佳句酹庐山。梦悬故国家千里，坐瘦东隅月一湾。乞得南薰殿秋色，章缝应许觐龙颜。
遥别谢衷伯
作者：陈邦彦
朝代：明

江阁听鸣雨，乡心一夕催。所嗟谈未半，相忆首频回。郑重侯门俊，琳琅上客才。马卿游已倦，何计伴邹枚。正忆庭阶下，崇兰半亩滋。无人春自赏，为客梦还驰。江上聊三宿，关前岂五噫。新诗遥作别，长路更相期。
遥别谢衷伯·其一
作者：陈邦彦
朝代：明

江阁听鸣雨，乡心一夕催。所嗟谈未半，相忆首频回。郑重侯门俊，琳琅上客才。马卿游已倦，何计伴邹枚。
遥别谢衷伯·其二
作者：陈邦彦
朝代：明

正忆庭阶下，崇兰半亩滋。无人春自赏，为客梦还驰。江上聊三宿，关前岂五噫。新诗遥作别，长路更相期。
避人
作者：陈邦彦
朝代：明

烛跋惊初至，杯深奉片谈。舌存浑欲满，痴绝小成憨。露浥琴心冷，愁兼酒力酣。不堪城漏转，参伐独当南。
都门晤梁非馨别十七年矣今昔之感情见乎诗
作者：陈邦彦
朝代：明

绣错河山忽半分，却从相见惜离群。旅獒底贡知何日，青犊纵横尚报闻。列剡只今推国士，先鞭应许勒殊勋。故人亦有新亭泪，弱羽无因致五云。记得当年别路遥，音尘寂寂度先朝。颇疑望气依南国，犹有啼痕泣旧辽。侯霸素痴仍是昔，景差能赋为谁招。越台春好蘼芜长，驷马何时重过桥。
都门晤梁非馨别十七年矣今昔之感情见乎诗·其一
作者：陈邦彦
朝代：明

绣错河山忽半分，却从相见惜离群。旅獒底贡知何日，青犊纵横尚报闻。列剡只今推国士，先鞭应许勒殊勋。故人亦有新亭泪，弱羽无因致五云。
都门晤梁非馨别十七年矣今昔之感情见乎诗·其二
作者：陈邦彦
朝代：明

记得当年别路遥，音尘寂寂度先朝。颇疑望气依南国，犹有啼痕泣旧辽。侯霸素痴仍是昔，景差能赋为谁招。越台春好蘼芜长，驷马何时重过桥。
鄱阳湖
作者：陈邦彦
朝代：明

浅原垂禹贡，巨浸列周官。浪飐孤山动，光摇五老寒。远帆疑鸟翼，编户半渔竿。何意栖栖客，淹留日夜看。
重别叶公士
作者：陈邦彦
朝代：明

萍迹何来此，风尘不可留。报书逾十部，交谊足千秋。旧业空环堵，归装一蒯缑。相期无限意，休问敝貂裘。大雅风斯远，知音世所稀。他山情独切，两地梦俱飞。楚塞丹枫暗，吴门翠岫微。秪凭文赋在，万里未相违。
重别叶公士·其一
作者：陈邦彦
朝代：明

萍迹何来此，风尘不可留。报书逾十部，交谊足千秋。旧业空环堵，归装一蒯缑。相期无限意，休问敝貂裘。
重别叶公士·其二
作者：陈邦彦
朝代：明

大雅风斯远，知音世所稀。他山情独切，两地梦俱飞。楚塞丹枫暗，吴门翠岫微。秪凭文赋在，万里未相违。
重别朱少府兼寿其母夫人
作者：陈邦彦
朝代：明

传闻归路尚盘桓，南国人将傲吏看。不为老亲宁作尉，更缘瞻母早休官。潘舆拟借甘棠祝，莱綵新裁薜荔寒。此日交游情倍切，苦吟重忆别离难。
野望
作者：陈邦彦
朝代：明

昼眠无意绪，野望独离忧。南北千峰雨，行藏一叶舟。江寒何浩浩，风晚更飕飕。咫尺洪厓道，愆期未可求。
闻变
作者：陈邦彦
朝代：明

漠漠腥风动蓟门，鼓鼙声死日黄昏。殷忧共忆宵衣久，遗泽犹闻血诏存。满目河山留义烈，故宫黎庶逐啼魂。江流不尽敷天耻，薪胆凭将献至尊。朔雪炎天尽帝臣，都城金粟亦因陈。不闻一矢能遗敌，敢谓中朝尚有人。野树春残巢幕燕，鲜原日暮泣幽燐。独凭沟壑酬君父，曾否当年悟徙薪。羽林北落奉王鈇，入市何人也荷殳。束伍自知存尺籍，餐钱空复饱侏儒。内廷阅操军声旧，貂贵临戎庙算殊。城社隐谋窥不得，况堪泥首又中枢。面孔犹人自肺肠，也曾金殿献文章。家门肯谓恩私浅，忠孝谁传作述芳。未论奚珣终伏锧，却怜王衍亦排墙。如何率土惭回部，霜剑棱棱五十行。闻道空门忽济然，缁流谁著辨真篇。犹存四大终何着，旋證无生可是禅。按舞徵歌新燕婉，求田问舍旧因缘。却疑顶戴朝簪重，报国唯应义最先。十年谋国事招携，清野频经补牍题。土有分民城内外，生随流浪水东西。魂摇乍觉离豺虎，手实俄惊录大鸡。谁为绘图持入告，郊坰元亦是黔黎。重门列雉与云俱，奔溃相仍寂若无。何限鹓鸾随挺鹿，浪传蛇豕是驺虞。黄巾匝地烽烟断，白羽经年夜月孤。安得昔时颜太守，平原一郡障狂胡。榆关春老草芊芊，列骑如云荷戟眠。不向运河留一线，可谁飞挽佐三边。西凉士马终怀晋，索部鱼羊解扰燕。南北安危忧不细，早腾恩诏到居延。天末提封自尉陀，戈船曾记下牂牁。危峰骇浪山川旧，白雉文犀岁月多。未见星轺来北极，却防佩犊起南讹。漫劳慷慨怀忠烈，言念瞻乌可若何。荟蔚遥怜季女饥，榛苓长忆美人迟。空教夏屋依荷柱，犹有循良治茧丝。经界似占无妄课，鱼盐宁问土风辞。天家板荡今如此，谁向清宵有所思。三百年来世泽长，讴吟俄已遍炎荒。反裘未许哀鸿雁，饱宿何当养凤凰。溪畔渔竿拚啸傲，江城驷介自翱翔。朝廷可是书生责，倚剑酣歌笑尔狂。金陵六代帝王都，此日龙兴气象殊。最爱鄗南符建武，肯论江左有夷吾。开天堂搆留神谶，率土弓旌识圣谟。陇上隗纯今在否，早教黎献乐樵苏。
闻变·其一
作者：陈邦彦
朝代：明

漠漠腥风动蓟门，鼓鼙声死日黄昏。殷忧共忆宵衣久，遗泽犹闻血诏存。满目河山留义烈，故宫黎庶逐啼魂。江流不尽敷天耻，薪胆凭将献至尊。
闻变·其七
作者：陈邦彦
朝代：明

重门列雉与云俱，奔溃相仍寂若无。何限鹓鸾随挺鹿，浪传蛇豕是驺虞。黄巾匝地烽烟断，白羽经年夜月孤。安得昔时颜太守，平原一郡障狂胡。
闻变·其三
作者：陈邦彦
朝代：明

羽林北落奉王鈇，入市何人也荷殳。束伍自知存尺籍，餐钱空复饱侏儒。内廷阅操军声旧，貂贵临戎庙算殊。城社隐谋窥不得，况堪泥首又中枢。
闻变·其九
作者：陈邦彦
朝代：明

天末提封自尉陀，戈船曾记下牂牁。危峰骇浪山川旧，白雉文犀岁月多。未见星轺来北极，却防佩犊起南讹。漫劳慷慨怀忠烈，言念瞻乌可若何。
闻变·其二
作者：陈邦彦
朝代：明

朔雪炎天尽帝臣，都城金粟亦因陈。不闻一矢能遗敌，敢谓中朝尚有人。野树春残巢幕燕，鲜原日暮泣幽燐。独凭沟壑酬君父，曾否当年悟徙薪。
闻变·其五
作者：陈邦彦
朝代：明

闻道空门忽济然，缁流谁著辨真篇。犹存四大终何着，旋證无生可是禅。按舞徵歌新燕婉，求田问舍旧因缘。却疑顶戴朝簪重，报国唯应义最先。
闻变·其八
作者：陈邦彦
朝代：明

榆关春老草芊芊，列骑如云荷戟眠。不向运河留一线，可谁飞挽佐三边。西凉士马终怀晋，索部鱼羊解扰燕。南北安危忧不细，早腾恩诏到居延。
闻变·其六
作者：陈邦彦
朝代：明

十年谋国事招携，清野频经补牍题。土有分民城内外，生随流浪水东西。魂摇乍觉离豺虎，手实俄惊录大鸡。谁为绘图持入告，郊坰元亦是黔黎。
闻变·其十
作者：陈邦彦
朝代：明

荟蔚遥怜季女饥，榛苓长忆美人迟。空教夏屋依荷柱，犹有循良治茧丝。经界似占无妄课，鱼盐宁问土风辞。天家板荡今如此，谁向清宵有所思。
闻变·其十一
作者：陈邦彦
朝代：明

三百年来世泽长，讴吟俄已遍炎荒。反裘未许哀鸿雁，饱宿何当养凤凰。溪畔渔竿拚啸傲，江城驷介自翱翔。朝廷可是书生责，倚剑酣歌笑尔狂。
闻变·其十二
作者：陈邦彦
朝代：明

金陵六代帝王都，此日龙兴气象殊。最爱鄗南符建武，肯论江左有夷吾。开天堂搆留神谶，率土弓旌识圣谟。陇上隗纯今在否，早教黎献乐樵苏。
闻变·其四
作者：陈邦彦
朝代：明

面孔犹人自肺肠，也曾金殿献文章。家门肯谓恩私浅，忠孝谁传作述芳。未论奚珣终伏锧，却怜王衍亦排墙。如何率土惭回部，霜剑棱棱五十行。
闻笛有叹
作者：陈邦彦
朝代：明

游赏经年事不同，客心犹自怨春风。月明此夜闻丝竹，何处东山无谢公。
除夕赠人新昏
作者：陈邦彦
朝代：明

剑气双龙合，銮声四牡骄。宫妆凝楚黛，仙吹咽秦箫。夜永同牢烛，春开献岁椒。江城新柳发，仿佛见纤腰。
雨夜宿吴朝泗江阁
作者：陈邦彦
朝代：明

去家五百里，相过重乡音。客路樽前语，江流槛外心。风连三峡暗，云隐二禺深。莫作登楼赋，柴扉尚可寻。
雾
作者：陈邦彦
朝代：明

寒峭不成雪，漫漫晓雾生。凝眸迷咫尺，扑鼻觉纵横。山色彭郎隐，江声石妇平。羁愁久无赖，挝鼓劝晨征。
韶州旅舍书壁
作者：陈邦彦
朝代：明

湛湛芙蓉一水深，美人迟暮隔云岑。谁能千载留干羽，极目寒江送远砧。如何旅梦太模糊，半逐乡关半入都。尽日江船向南去，相思还寄寸缄无。
韶州旅舍书壁·其一
作者：陈邦彦
朝代：明

湛湛芙蓉一水深，美人迟暮隔云岑。谁能千载留干羽，极目寒江送远砧。
韶州旅舍书壁·其二
作者：陈邦彦
朝代：明

如何旅梦太模糊，半逐乡关半入都。尽日江船向南去，相思还寄寸缄无。
题海珠寺次梁文康公韵
作者：陈邦彦
朝代：明

江流不转荩臣心，先代遗踪阅古今。地借招提留间气，人瞻山斗惬登临。明珠炤处天南北，寒玉香时雪浅深。自是星精垂粤海，谩将名胜拟东林。
题湛文简公书院兼怀如珩亲家
作者：陈邦彦
朝代：明

江门振绝学，文简绍微言。风范师百世，遗泽在都门。后进欣所托，俎豆久弥敦。繄昔明盛日，儒耆侍天阍。公馀迪来者，讲席至今存。仰止访遗迹，披寻遍丘樊。矧兹京国游，彷佛觌槃墩。行迈愧弱植，何当嗣渊源。徘徊读书处，南望忆闻孙。
题画
作者：陈邦彦
朝代：明

一瓣芳心解卜邻，谢家庭院米家皴。清时已入君王操，不向湘皋伴楚臣。垂柳千条绾晚霞，溪深流出半桃花。不嫌渔艇过从惯，天下车书正一家。
题画·其一
作者：陈邦彦
朝代：明

一瓣芳心解卜邻，谢家庭院米家皴。清时已入君王操，不向湘皋伴楚臣。
题画·其二
作者：陈邦彦
朝代：明

垂柳千条绾晚霞，溪深流出半桃花。不嫌渔艇过从惯，天下车书正一家。
黄又生先生开府吴淞作此寄怀
作者：陈邦彦
朝代：明

皇风播清醇，重熙爱方国。底贡极东南，控弦劲西北。悠悠炎海滨，繁星拱辰极。繄昔际神君，抚循洽文德。惠与鉴川流，五峰增嵷嵂。治行揆皇鉴，风采奋白笔。周咨勤四牡，天闲丽卿月。帝曰汝股肱，往哉镇吴越。吴越三江上，经赋比如栉。大者篚机丝，小之包柚橘。岁事属多虞，疆圉况孔棘。谁能后徵发，所期在轸恤。鲸波待长城，劳民依爱日。若昔周文襄，于今见其匹。眷言旧甘棠，蔽芾垂万室。色笑曾未远，旌麾间疆域。维扬共星纪，望之不可即。早晚泰阶平，论思佐衮职。何当一者来，永怀歌九罭。
黄荆山父执见顾今昔之感情见乎诗
作者：陈邦彦
朝代：明

衡门卜筑傍江潭，几度停云思不堪。一别坐销年苒苒，相逢因叹发毵毵。谁回风树终天梦，曾听炊箄宿雨谈。古道未应输剧孟，可当词赋滞周南。
七夕
作者：陈邦瞻
朝代：明
体裁：五言律诗

岁时还七夕，风俗更杭州。闻道湖船女，争归乞巧楼。轻云笼月度，疏树带星流。不有乘槎客，凭谁识斗牛。
七夕公宴赋得博望槎
作者：陈邦瞻
朝代：明

梧桐声脱秋声起，迢迢秋色澹如水。天上佳期玉露中，人闲良夜金波里。此时汉使向河源，此夕乘槎犯斗垣。但惊城舍严官府，那识天孙遇河鼓。云阶月地难久留，飘然枯木复乘流。归来不问成都卜，肯信身亲见女牛。从此人疑有天路，俱言河汉清可度。帝子英灵空有人，千秋别泪自沾巾。可怜匹练高楼色，年年愁杀问津人。
久雨
作者：陈邦瞻
朝代：明
体裁：五言律诗

久雨墙苔积，浓阴苑树遮。席门寒下雀，蒿径曲藏蛇。浦水连街阔，江潮带阁斜。谁怜都会地，卑湿似长沙。
江南乐
作者：陈邦瞻
朝代：明
体裁：乐府曲辞

清明乍出游，风日不曾恶。何似桃花飞，道是羞侬落。桃花亦太早，妾颜亦太好。早杀不耐春，好杀不耐老。门前潮水来，朝来暮还落。动作经年行，始悟欢心薄。鹧鸪南枝鸟，愁随北雁去。侬家是江南，但爱江南住。
湖雁篇
作者：陈邦瞻
朝代：明
体裁：乐府曲辞

秋山落叶声瑟瑟，远水浮天天一色。日暮惟见平湖深，扁舟遥界天光碧。此时南雁正为群，此际悲鸣断续闻。几处凄酸叫凉月，数声嘹喨破寒云。云破天清月浸沙，无端哀咽向芦花。早梅暗落高楼笛，杨柳惊飞出塞笳。幽修似伴鱼龙语，更共啼乌催窗曙。思妇天涯梦不成，征人故国泪如雨。曾说听猿易断肠，那知闻雁重悲伤。九秋霜露寒更苦，千里关山夜独长。塞北江南天浩浩，斜飞欲尽衡阳道。足下何曾寄客书，声中只解催人老。人生真忧是别离，他乡霜月易成悲。谁家锦幌银屏夜，过尽寒声独未知。
良乡道中
作者：陈邦瞻
朝代：明
体裁：五言律诗

作客三千里，闻鸡戒早征。严程趋赤县，王气近神京。塔势中天出，觚棱向日明。白头思报主，莫动望乡情。
荷华山歌
作者：陈邦瞻
朝代：明
体裁：古风

忆昔仙人驾象来，芙蓉万叠洞门开。元风翕欻播灵境，紫气恍惚通蓬莱。药炉丹灶知无用，绛节羽衣纷徘徊。双泓窈窕贮瑶碧，红白莲花相对开。奇葩异萼香喷薄，大华王井相崔巍。石坛漠漠仍千载，仙驭泠泠去九垓。灵幢宝盖不复见，道人游客心空哀。我昔童稚负奇骨，拂衣有志凌尘埃。自料红颜生羽翰，何须奼女结真胎。百年此事须如梦，翻飞朝夕白云台。北寻崎岖访华盖，却笑村子非仙才。
赋得千山红树送姚园客还闽
作者：陈邦瞻
朝代：明

江南九月霜暗飞，秋光春色两依稀。万树欲丹疑湿雾，千山如醉带斜晖。画史含情拂轻缟，解作秋妍秋不老。自识晴云慕锦林，莫疑赤烧连衰草。此时游客正天涯，此际离肠忽忆家。听绝啼莺娇映绿，愁看飞鹜齐落霞。闽天杳杳接江路，酒罢送君从此去。想得遥窥荔子丹，尚疑题叶销魂处。
赋得千山红树送姚园客还闽·其一
作者：陈邦瞻
朝代：明

江南九月霜暗飞，秋光春色两依稀。万树欲丹疑湿雾，千山如醉带斜晖。画史含情拂轻缟，解作秋妍秋不老。自识晴云慕锦林，莫疑赤烧连衰草。
赋得千山红树送姚园客还闽·其二
作者：陈邦瞻
朝代：明

此时游客正天涯，此际离肠忽忆家。听绝啼莺娇映绿，愁看飞鹜齐落霞。闽天杳杳接江路，酒罢送君从此去。想得遥窥荔子丹，尚疑题叶销魂处。
辛丑之秋自留署乞假归省沿途触景辄成
作者：陈邦瞻
朝代：明
体裁：五言律诗

水次兼山次，昏星复晓星。古城巢父庙，仙迹吕公亭。日落山光白，云流石气青。横塘秋浪阔，鸥鸟自冥冥。
阁上
作者：陈邦训
朝代：明
体裁：五言律诗

云集沙头树，人归浦口烟。空山喧宿鸟，小阁挂长川。衣短宜轻暑，歌长入远天。南风吹几席，不饮亦陶然。
宣慰楼
作者：陈金
朝代：明
体裁：七言绝句

彩鸳飞去曲池荒，朱箔依然绕绿杨。春色不知歌舞尽，野花犹学美人妆。
寒食书怀
作者：陈金
朝代：明
体裁：七言律诗

江上客居三十年，每逢寒食益凄然。青山笑人不归去，白发满头徒自怜。茅檐几处插杨柳，梨花半开闻杜鹃。身世崎岖杜陵老，夕阳风浪洞庭船。
拒马河较阅兵马
作者：陈金
朝代：明
体裁：七言律诗

巡边直度飞狐岭，较艺亲临拒马营。画戟攒霜迎阵出，雕弓弯月向人明。纵横目下元无敌，阖辟胸中自有兵。惭愧间关十馀载，玉门应不负书生。
次中丞秦公和西涯阁老韵
作者：陈金
朝代：明
体裁：古风

画船时向江头泊，望里高楼号黄鹤。鹤乘仙去已无踪，万里云山渺空廓。龟蛇双锁真如凿，洞庭彭蠡皆联络。奇观不减凤凰台，佳名无愧滕王阁。庐阜森昂五老峰，蜀山高拥青羊宫。舟车水陆频来往，隆中脉络诚相通。茫茫烟火千家月，浩浩清波两岸风。卜居对此岁月久，昔时孺子今皤翁。楼中题咏皆豪彦，历数存亡各相半。或挟风雨擅才华，或走蚊龙妙挥翰。超然今古并驰声，崔老秦公刚两见。与君坚抱岁寒心，眇予幸识清风面。胸中济世与康民，文思联翩挥素练。登楼望海即朝宗，不羡滔滔此江汉。
登黄鹤楼
作者：陈金
朝代：明
体裁：七言律诗

情欢共醉江边酒，兴发同登山上楼。鹤驾仙飞成杳杳，迹随名在水悠悠。万家烟琐晴川树，千里云连芳草洲。无限英雄今古事，清流不尽此中愁。
书所见
作者：陈鉴
朝代：明
体裁：七言律诗

倚杖云江落照中，看人舟楫去匆匆。岂知宰相马头日，不及牧童牛背风。剑米割肠聊强饱，冰纹遗世惜虚功。波涛满眼轻生者，翻笑田更错用工。
勾溪暮归
作者：陈鉴
朝代：明
体裁：七言律诗

净漱沧浪坐晚凉，浩歌篷底又斜阳。贫能到骨心方逸，懒得成痴事尽忘。梦里风烟诗帙乱，手中湖海钓丝长。东风吹入勾溪棹，碧草清波十里香。
己亥九日登高
作者：陈鉴
朝代：明
体裁：古风

秋风千厓吹老树，携尊花饮群公聚。兹辰南国届重阳，玉壶载酒登高去。川明岳秀风日晴，林嬉野酌都成趣。醉插花枝细菊馨，浩歌白石长云暮。城南七十六高峰，一年一作登高处。
席上
作者：陈鉴
朝代：明
体裁：五言律诗

古鼎煮寒月，凉天东老家。冠裳临水净，篱落带云斜。幽意看黄蝶，清吟对白沙。不须愁酒尽，市近易为赊。
春日村居
作者：陈鉴
朝代：明
体裁：五言律诗

草绿鸟飞散，孤村白日虚。家贫人事寡，地远世情疏。春色遥添水，山光半落书。廿年中外履，閒只到僧居。
枕上
作者：陈鉴
朝代：明
体裁：五言绝句

幽窗落残月，帷枕自清恬。忽忆山中客，西峰影到帘。
梦鹤斋独卧
作者：陈鉴
朝代：明
体裁：古风

晨钟破清睡，月吐高林辉。栖鸦时一鸣，白露摇空扉。孤枕寂无扰，竹柏光熹微。平生百事拙，得与尘俗违。两耳点苍涂，不闻何是非。野心役泉石，久住长忘归。山风南窗来，松凉上秋衣。花明池色净，悠然发天机。双鸥有真意，相傍不惊飞。
次石林韵
作者：陈鉴
朝代：明
体裁：五言律诗

结茆远墟落，白日有禽言。野梦牵风石，清泉过竹门。绝粮忧鹤瘦，争果怪儿喧。欲问栽松法，僧来与细论。
看水
作者：陈鉴
朝代：明
体裁：七言律诗

竹墟看水白鸥来，猎猎溪风约树开。幽意不关天下事，好山长对手中杯。凉波蘋藻时翻动，晚日牛羊欲散回。短发醉来思一濯，桐江还我钓鱼台。
睡渔图
作者：陈鉴
朝代：明
体裁：七言绝句

沧浪歌阕卧斜阳，渡口风来杜若香。老我鹰扬还有待，一滩秋水梦姬王。
种菜
作者：陈鉴
朝代：明
体裁：七言绝句

晓日园头抱瓮频，满衣寒气露华匀。老夫一箸非容易，为语人间肉食人。
红尘
作者：陈鉴
朝代：明
体裁：七言绝句

溪上衡门终日开，非关遮断自无来。老夫只道无心物，丞相门前却作堆。
西村诸社友见访雨夜分得微字
作者：陈鉴
朝代：明
体裁：七言律诗

门外泥深草路微，满江风雨暗斜晖。春潮正急不可渡，有酒相邀且莫归。野服奚囊留竹桁，茶烟山影共柴扉。重招更有荼蘼帖，烂醉花前愿岂违。
访石林
作者：陈鉴
朝代：明
体裁：五言律诗

海雨湿山木，野泉通竹篱。偶随流水去，恰值道人期。坐久日移午，来稀花笑迟。小园春事歇，满举送春卮。
读靖康史
作者：陈鉴
朝代：明
体裁：七言绝句

日短中原雁影分，空将镮子寄曹勋。黄龙塞上悲笳月，祇隔临安一片云。
野卧
作者：陈鉴
朝代：明
体裁：五言律诗

野卧任迟晏，窗凉清睡残。林虚云影动，石没水容宽。微露幽花湿，轻风小蝶寒。夜来萱草发，徙倚碧阑看。
除夕
作者：陈鉴
朝代：明
体裁：七言律诗

秦皇山北梅蕊新，展武城西江水春。白发椒花一杯酒，清朝泉石百年身。杖藜健在何妨老，茅屋閒多不厌贫。此夕盘筵共儿女，江湖应有未归人。
雨中喜西村诸君见过
作者：陈鉴
朝代：明
体裁：五言律诗

深酌看清雨，田家无好春。年光馀径草，风味只溪蘋。此日有限日，几人无事人。醉眠君未去，交谊向吾真。
题云村笠雨图
作者：陈鉴
朝代：明
体裁：七言绝句

龙眠画里原曾识，天只峰前得载看。采药归来春雨歇，苍厓照影夕阳寒。
代峨对
作者：陈鎏
朝代：明
体裁：古风

自从断鳌西极危，鳌足未腐空人思。冰轮常圆四时冷，日丸下转万象卑。轰雷动地地维绝，雪岭插天天下奇。瓦屋一方肘后印，华峰百丈车前麾。郁洞莫测人禁语，垂岩欲坠薜萝维。岩根灿灿白石英，紫芝寻常金九茎。狎鸟翩翩入人手，山人白发元无名。循岩踞壑半魑魅，一年几度闻人行。但见山花开复谢，不知人世浊与清。三苗腥风不可近，七岭叠作天南屏。女娲曾此手上扪，炼石补阙阙尚存。至今天漏雨不绝，陟高临深人断魂。大阳朝朝若炎海，冰柱不断愁昆崙。安得常春冬不冱，安得常明夜不昏。安得承露白玉盘，饮之长生老复还。安得四海尽康庄，一日千里共间关。造化盈虚每如此，安得如愿如转环。财成左右劳经济，辟邪放淫吾道闲。高谊正气薄云汉，金精玉液流人间。豺狼远遁不敢嗔，车声入山山鬼颦。松凌江上棠千尺，万里尤荫西羌人。山中莫谓无人踪，野翁高卧亦从容。知君自随只一鹤，特遣候乔双飞龙。双龙怒战山谷离，血腥熏蒸通上池。由来不识屠龙手，元黄千载诚何裨。妖氛盭气千古有，高风协和咨一夔。斡旋造化应有日，羲皇气象山攸知。
风中柳·湖上
作者：陈鎏
朝代：明

万顷平湖，胜在吴山高处。两峰间、芦汀鸥渚。随波荡漾，见渔舟无数。云帆外、几村烟树。茶磨郊台，千古浮云去住。越溪中、五湖东注。桥边杨柳，已条条金缕。且留连、莫教春去。
赠戴竹堂
作者：陈鏊
朝代：明

琅玕万个绕堂前，开卷悠然胜辋川。金影碎笼檐外月，玉声清和石间泉。翠禽啼处烟如锦，紫箨栽来雪尚鲜。霹雳一声惊蛰起，龙孙高插碧云边。
与李景和叙情
作者：陈钧
朝代：明

每因风景负幽期，聊折寒梅寄一枝。吴下阿蒙非旧日，郢中高曲即当时。听鸡走马君须努，附凤攀龙我不知。若使烟霞换台阁，孟郊韩愈自相随。
偕诸弟登方山
作者：陈钧
朝代：明

笑入方岩翠几重，惠连群从蹑行踪。平临怪石乘奔马，俯视长江见跃龙。花老仙源青嶂合，草深樵径白云封。兴阑酒醒黄昏近，犹在蓬莱第一峰。
友人郑锵客久不归却寄
作者：陈钧
朝代：明

远游欣抚一张琴，曲尽宁无百感侵。白发倚闾慈母泪，华笺择句故人心。幽寻不必题凡鸟，卧病犹能赋上林。明日柴关谁复扫，莫教天外叹秋深。
呈陈献章先生
作者：陈钧
朝代：明

洙泗源流一？东，若为山斗仰文宗。写怀每见倾三峡，飞梦空传到九重。老去无心嗟失马，生来有志慕乘龙。圣贤物色浮云外，何事当年禄万钟。
呈陈献章先生
作者：陈钧
朝代：明
体裁：七言律诗

洙泗源流一�东，若为山斗仰文宗。写怀每见倾三峡，飞梦空传到九重。老去无心嗟失马，生来有志慕乘龙。圣贤物色浮云外，何事当年禄万钟。
咸阳怀古
作者：陈钧
朝代：明

六王图像旧山河，万里经营政自苛。牧马健儿南下少，闻鸡秦卒北行多。蒙恬事业知何在，贾谊文章信不磨。撚指光阴才二世，沛人中唱大风歌。
夜宿平远台有怀德海上人
作者：陈钧
朝代：明

郑谷诗台旷赏音，远公台上复追寻。当年假馆花同醉，此日敲门竹共吟。风细炉烟浮下界，月明经梵出丛林。虎溪别后登临少，云水怀人隔古今。
天顺改元
作者：陈钧
朝代：明

八銮乘捷返南轩，重沐恩光贺纪元。周室山河归正统，郭邻风雨锁流言。青宫已见祥霓集，紫语犹闻大业存。慷慨不须歌玉树，太平还奏旧云门。
寄嘲李苏州廷美
作者：陈钧
朝代：明

十里榕阴绿野堂，白眉青眼着腰黄。登龙意气谁同辙，倚马才华独擅场。酒胜啜残杯月小，诗豪吟破镜天长。当年试问凭何物，恼乱苏州刺史肠。
怀归
作者：陈钧
朝代：明

无情岁月去如流，眼底蹉跎两鬓秋。不是冯唐元易老，祗缘宋玉独多愁。思家旧业如江燕，结社初心似海鸥。明日长歌云外笠，五湖添个钓鱼舟。
感今伤古为故人郑汝实作
作者：陈钧
朝代：明

世事浮沈与屈伸，英雄几见困风尘。汉灰零落中山裔，宋鼎流移瘴海滨。天道无知长吉夭，人心有恨孟郊贫。停云缅想行藏处，剑倚南桴看北辰。
慰友人赵希实
作者：陈钧
朝代：明

才骑竹马逐儿曹，转眼相逢总二毛。顾我不才惭袜线，嗟君长病卧蓬蒿。曾投月下陈遵辖，枉忆霜前范叔袍。几度倚楼天外望，桐江惟有客星高。
挽李忠先生
作者：陈钧
朝代：明

蚤折天香觐九重，一官遥拜赴黉宫。江城惯识冯唐面，俎豆难收李广功。白社无期延酒圣，青襟有恨失文雄。屋梁月落怀人处，不见魂来枫雪中。
明妃出塞
作者：陈钧
朝代：明

淡扫蛾眉出九重，徘徊马上顾飞鸿。月赊金屋繁华外，雪满毡庐朔漠中。若使稽图刑画士，何如申法戮元戎。黄云青冢空埋玉，终古香魂返故宫。
谢祭酒林亨大寄书
作者：陈钧
朝代：明

身恩浑未报涓埃，便把丹心变死灰。三径秋容今在菊，六桥寒思独关梅。鄙夫自是贪佳遁，明主何曾弃不才。霄汉故人犹有意，远凭鸿雁寄书来。
过九鲤湖即景
作者：陈钧
朝代：明

草色行亭径路赊，数声啼鸟旧烟霞。千山杂出云边树，一水长生涧底花。石鼎丹成犹伏火，瑶台人去不思家。寻真幸借天风便，何异当年汉使槎。
送周勉仁司训考满之京
作者：陈钧
朝代：明

十年萍梗各西东，故里今朝喜再逢。晓日有盘堆苜蓿，秋江无树怨芙容。君门奏最文偏重，客路看花酒正醲。愧我若逢知己问，为言吟苦鬓蓬松。
送李景和改任夔州
作者：陈钧
朝代：明

人生飘忽百年间，此别闻歌思渺漫。我顾一身如在客，君当万里独之官。行期不计巴山远，归梦何妨蜀道难。纵有猿啼嘲宦况，更无清泪滴栏干。
送罗殿元伦复京
作者：陈钧
朝代：明

朝擢龙头第一人，除书夕捧下南闽。荆州幸识非常士，宣室翻思放逐臣。视草每寻宫烛夜，看花重醉御林春。祗今要路无榛棘，长策君门自在陈。
逢中别李景和
作者：陈钧
朝代：明

客邸相逢不尽欢，倥偬别我壮心寒。可无鱼水应难比，纵有莺花也倦看。廿载刘蕡犹下第，三湘贾谊未还官。丈夫本是刚肠者，对此呻吟泪已弹。
钓台怀古
作者：陈钧
朝代：明

古台斜瞰大江湄，高节清风一钓丝。剑气若依龙去久，玺书应怪凤来迟。狂奴故态君能识，诸将中兴我不知。回首英雄西汉士，韩彭何事使人疑。
题林克韶巢云亭
作者：陈钧
朝代：明

阿谁飞搆号巢云，云护幽栖趣不群。际晚钩帘来缥缈，乘时排闼见氤氲。江南有句应思我，陇上无言可赠君。对景豁然成一啸，天光缭绕此中分。
题金山壁间画
作者：陈钧
朝代：明
体裁：五言律诗

空翠忽入户，飞来何处峰。人家多傍树，僧寺不闻钟。流水冲桥急，閒云出岫慵。何当抚琴坐，愿学卧游宗。
卜算子·题凭几图
作者：陈铎
朝代：明

病影有灯知，心事无人问。上苑春光过二分，应少同游分。画障且相隈，曲几聊孤隐。窗外红梅开已齐，似识香闺闷。
安乐神犯
作者：陈铎
朝代：明
体裁：曲

愁人厌听。西风一片捣练砧声。试将郎意比浮萍。萍踪稳似郎心性。欲把寒衣寄，无限别离情。远道谁堪倩。犯风和雨，不肯晴。纷纷落叶满江城。萧条意，迟暮景。这般幽怨几曾经。
宿牛首寺
作者：陈铎
朝代：明

到寺万缘绝，萧然宿峰顶。苍苍野色新，漠漠秋烟暝。相期话三生，夜坐石根冷。微凉入虚阑，老鹤语桐井。支郎翻经处，松子落古鼎。白露下高空，湿云压幽境。望极颠厓前，寒篱眇村径。谈久明月来，照我天地静。自汲石泉水，同僧瀹佳茗。天风在林末，空翠散复整。一乘演微机，开溪自惭省。疏竹何萧萧，云房乱灯影。
春日喜程大祥见过
作者：陈铎
朝代：明

金石交情老不移，尊前重睹旧丰仪。清风竹径临茶灶，细雨邻墙见酒旗。世事且归胡蝶梦，春情多寄海棠枝。西斋两月无清兴，病起逢君一赋诗。
春晚过程竹溪用韵
作者：陈铎
朝代：明

春日春盘荐白鱼，地幽全胜野人居。诗篇静阅新晴后，茶臼闲敲午梦余。花落语莺还在树，竹深流水细通渠。将军莫厌过从数，几日东桥有报书。
梧桐树犯
作者：陈铎
朝代：明
体裁：曲

梧桐树黄莺似唤俦。紫燕如呼友。浪蝶狂蜂，对对还寻偶。无端故把人僝僽。一片身心如何教我得自由。五更转梨花细雨黄昏后。静掩重门，只与镫儿厮守。
次与仲和联句韵
作者：陈铎
朝代：明

卧病经年喜遇君，草堂清话到斜曛。浊醪拚取尊前醉，险韵何妨席上分。冷雨小蛩鸣切切，轻风残叶下纷纷。也知别后还相忆，何处钟声隔暮云。
浣溪沙
作者：陈铎
朝代：明

波映横塘柳映桥，冷烟疏雨暗亭皋。春城风景胜江郊。花蕊暗随蜂作蜜，溪云还伴鹤归巢。草堂新竹两三梢。
游清凉寺次藻庵韵
作者：陈铎
朝代：明

夕阳峰顶一攀跻，万里川原望不迷。帆影远来江树外，山形多在石城西。苔荒辇路人稀到，花近禅房鸟乱啼。直到翠微亭子上，漫吟重续旧时题。
用韵寄张文昭
作者：陈铎
朝代：明

旧盟疏阔冷鸡坛，风雨清尊负四难。忙里寄书多草率，病中抛药赖轻安。几宵梦去清江迥，五月愁深白雨寒。清寂一官甘守拙，逢人弹铗笑冯驩。
解酲带甘州
作者：陈铎
朝代：明
体裁：曲

解三酲最无奈漏长更永。怎支吾恨多愁冗。夜深私语无人共。他那里骤青骢。笙歌醉迎花笑拥。多应在苏小湖头柳市东。八声甘州放情，一霎时采遍芳丛。
醉罗歌
作者：陈铎
朝代：明
体裁：曲

醉扶归冷落冷落秋千架。谢却谢却海棠花。荡子经年不还家。爻变了龟儿卦。皂罗袍相如薄幸，也不似他。王魁短命，也不似他。山盟海誓都丢罢。排歌临岐话。都是假。此时骄马系谁家。
秋凉闻寇
作者：陈锜
朝代：明

杀气横空急皂雕，一时胡马挟风骄。嫠忧正似关宗国，雅志常如在本朝。侧席岂无思颇牧，垂裳何必愧虞姚。犹闻得肉羁鹰饱，猛掣绦铃遁远霄。来鸿去燕各分飞，翠霭浮空白日微。霜霰渐成欺葛屦，风尘终不到荷衣。穷愁亦有江枫咏，高调谁传郢雪诗。远愧俊游成老大，雁行时觉少参差。袅袅凉风起白波，萧萧寒露湿青萝。长贫莫笑犹衣结，远戍遥怜有荷戈。人马骤闻喧海市，女牛犹忆望星河。年前已自忧多事，不似年来事更多。满床流影动金波，茅屋春深未补萝。肉食有人司重鼎，毛锥无用愧长戈。鲸鲵未见东归海，鸿雁还从北渡河。老倍安仁愁更切，二毛销尽岂容多。
秋凉闻寇·其一
作者：陈锜
朝代：明

杀气横空急皂雕，一时胡马挟风骄。嫠忧正似关宗国，雅志常如在本朝。侧席岂无思颇牧，垂裳何必愧虞姚。犹闻得肉羁鹰饱，猛掣绦铃遁远霄。
秋凉闻寇·其三
作者：陈锜
朝代：明

袅袅凉风起白波，萧萧寒露湿青萝。长贫莫笑犹衣结，远戍遥怜有荷戈。人马骤闻喧海市，女牛犹忆望星河。年前已自忧多事，不似年来事更多。
秋凉闻寇·其二
作者：陈锜
朝代：明

来鸿去燕各分飞，翠霭浮空白日微。霜霰渐成欺葛屦，风尘终不到荷衣。穷愁亦有江枫咏，高调谁传郢雪诗。远愧俊游成老大，雁行时觉少参差。
秋凉闻寇·其四
作者：陈锜
朝代：明

满床流影动金波，茅屋春深未补萝。肉食有人司重鼎，毛锥无用愧长戈。鲸鲵未见东归海，鸿雁还从北渡河。老倍安仁愁更切，二毛销尽岂容多。
三忠祠
作者：陈锡
朝代：明

荒凉艮岳草萋萋，南渡湖山意转迷。炎海膻腥朝饮马，厓门风雨夜鸣鸡。两间正气华夷肃，万古精光日月齐。成败未须伤往事，狐宫煨烬没棠梨。
浴日亭
作者：陈锡
朝代：明

苍茫烟水拍长天，断续渔舟起荻湾。林雾半沉鳌背月，波光先撼虎头山。摩挲若木聊晞发，呼吸朝霞小驻颜。安得乘风生羽翼，宾阳长傍彩云间。
登越王台
作者：陈锡
朝代：明

百粤风尘迥，登临野色分。牛羊散平陆，狐兔穴荒坟。旧垒寒鸦集，残碑动火焚。青山故无恙，鸾道杳秋云。